
هذا الكتاب 
مقالات ساخرة خفيفةت متنوعت ومنفصلت تتحدث 

جميعًا بينما نختلط بالآخرين. تحاول الكاتبةت بطريقة 

النصيحة بطريقة غير مباشرة مح رسمه البسمہ على 
وجي القاريء. 

وه ممنوع الضحك وه 


جال الجر الحم 


إكداء 


إلى البسطاءء أصحاب القلوب البيضاء. 


»وه ممنوع الضحك u‏ د 


جرب أن تراقب طفلا يضحك وستضحك. 

جرب أن تراقب نفسك وأنت تأكل وستضحك. 

جرب أن تراقب تثاؤب رضيع وستضحك. 

نضحك أحيانا على أنفسناء ونضحك أحيانا دون قصد على أخطاء 
الآخرين» ويضحكنا الصغار ببراءتهم والبعض ينتزع منا الضحك بتلقائية وفنء 


وقد نصاب أحيانًا بعدوى الضحك. 


عندما نضحك فجأةء نحن نفتح أبواب السعادة لتتنفس أرواحنا. 

سنصف مواقفا نعيشها في حياتنا اليومية في كل البيوت» وبعض 
الحوارات الزوجيةء والكثير من السلوكيات الخاطئة التي لا ننتبه لها 
أحيانًا في المسجد. وأحيانا ونحن نزور الآخرينء وقد نتحدث عن 


هد ممنوع الضحك ١ه‏ 


اختيارك لنصفك الآخر. 

ولكن... عندما نتحدث عن "حصاد الغربة"» وآلام الوطن في صباح 
مشرق» حتمًا سيكون الضحك ممنوعًا للحظات ولكنها لن تطول! 

من فضلك» اضحك معنا فأسنانك ليست عورة. 


ولا تصدق أبدًا أن... "ممنوع الضحك" 

ده ممنوع الضحك وم 


ازاي تبسط مراتك 


۳-1ابتسم وأنت تفتع باب البيت نشكلك أممل وأنت ميتسه“ 

(اعمل نفسك متفاجیْ بالولاد وحاول تکون مبهج» هي أصلًا كانت 
هاتعجنهم وأنت لحقتهم) 

2- ”تول لہا ومشتيني إيه الشياكة دي“ 


(ما تدققش لو لسه لابسه نفس الفستان بتاع أول إمبارح.. قول 


وخلاص وهي هاتفهم وتلبس واحد جدید) 
3-”استرھا وما تق ولش لعد علی غلطاتہا“. 
لو في يوم حرقت صينية البطاطس خليك ستر وغطى عليها 
وافتكر لها طاجن البامية اللذيذ بتاع السنة اللي فاتت وسامحها ما 
كلنا حرقنا البطاطس. 


وه ممنوع الضحك دع 


4 - ”اع ھا ني شغل البیت“ 
لو لقيت تراب على السفرة هات فوطة ولمع علشان تكسفها.. أأ. 


قصدي 
أو ارسم عليه قلب وسهم وحرف اسمك واسمها وسيب التراب 
وهي بعد کده هاتاخد بالها. 


5 - ”ادیہا مهرون تڄیب بيه اللي نفسہا نیہ وضھو صا لو 
مش بتشتغل.. بیفرع توي» 

(حتی لو جابت بيه جیلي کولا ما تناقشهاش) 

6 ”اکتب لہا ج واب ولو مرة کل شہر؛» 

(حسن خطك وحطه في المطبخ علشان تتأكد إنها هاتشوفه 

أول ما تصحى من النوم.. 

أصلها بتقوم فورًا من السرير على المطبخ علشان تآكل أأ.. قصدي 
تطبخ) 

7- ”طبواب عليہا زي الأب با ياباب على بنته... الست 
رقيقة بتحتاع کہ ه» 


« د ممنوع الضحك دء 


(بس مش وهي بتصرخ للعيال.. مش وقته.. طبطب عليها بعد 
ما تقدم لك صينية الكنافة وتخلص شغل البيت وتقعد ترتاح.. ساعتها 
بتبقی مهدودة فعلا) 

8- اشر فیہاقدام اهل“ 

(ما تجيبش سيرة التراب اللي على السفرة) 

وفي أخلاقها وطبيخها 

(انسى صينية البطاطس) 

وصبرها على العيال 

(حاول تنسى صوت صريخها وهي بتغير لابنك) 

وشیاکتها 

(بغض النظر عن العباية البرتقاني أم كسر) 

9- ”ما تقار نہاش بعد علشان هي ما تقارنکش بحد» 


مش لازم تحكي عن زميلتك في الشغل الباشمهندسة فوزية 


والدكتورة حسنية 


وه ممنوع الضحك دم 


وتشكر في شخصيتها وترغي وهي قاعدة في البيت منقطعة عن 
العالم 

وضحُت بطموحها الدراسي وطالع عينها وفي الآخر تشكر في 
عنايات وهي قاعدة 

عیب ما یصحش. 

0 - ”آي لہا عن یرک اجات يمن بالنسبة دک بياة 

بس هي لما بتعرفها وتلاقيك بتحكي بتحسسها بالأمان" 

الستات بتحب الأخبار (فراغ) سيبها تعيش دور المحقق كونان 
وجاوب على أسئلتها 

1- ”خر جہا رة کل اُسبوع» 

الحبسة في البيت بتخنق.. أو اسمح لها تزور صاحباتها 

2-اشکر ني اھلہا متی لو مش بتحبہم.. دہ فیہم على 
أي ماجة ملوة» 


13 ا ”ھاتلہا ق ےسہدے» 


و« ممنوع الضحك هس 


بلاش دباديب دول للمخطوبين بس.. وهاتلها شوكولاتة.. حلوة 
الماندولين" 

4 -”افتكر أيام الضهاربة» 

5 - ”لما تتعب وتسطن اتيا وادعي لہا واعمل لہا 
ینس وت واظہر شوية تعاطفے» 

(حاول تخبي فرحتك) 

6 - ”لو خارجمین واشتریتوا امہ ہا تصیلہہاش کل الاکیاس 
کنایة علیہا کیس» 

بالله عليك.. هي أسيرة عندك وكانت فرحانة بيك وعشمها فيك 


کبیر, فما تخيبش ظنها وحطها في عينك واتق الله. 

وه ممنوع الضحك ده 


أفکار ر ومانسية 


عزيزتي حواء رکزي معایه 

عيشي مح زوجك لحظة حلوة.. 

بس ما تقفيش على سور البلكونة وتقوليله تعالى نعمل زي 
تايتانيك» هايزقك ویقول انتحرت 

مافيش تايتانيك وأصلا الفيلم ا في طشت. 

(بس ممکن تتفرجي معاه على صور خطوبتکم) 

ابعتي له جوابات حب وعطريها بالبارفيوم اللي بیحبه 

بس ما تكتبيش على ورق (بحبك) وتطبقیهم مربعات 

وتحطيهاله في الرز.. علشان وهو بياكل يلاقيها يروح مطلعها 
ويقراها ويفرح 


هه ممنوع الضحك دم 


هيبلعها وتقف في زوره وأنت حرة 

(اكتبيها في جواب وحطيها على السفرة جنب الطبق) 

تبي انو رک ونټمي وتتک واخ رمي نعاه 

بس بلاش تقوليله لما تروحوا مطعم اسحب لي الكرسي وقعدني 
الأول لأنه منتظر الفرصة دي من زمان هيوقعك علشان يبقى بيهزر 
معاكي ومش حارمك من حاجة 

(اقعدي قدامه علشان مايشوفش غيرك ونفسه تتسد.. آأاا. قصدي 
علشان يشوف نفسه في عيونك وابتسمي) 

۶ لہایہ غل ہن الباب مسسیه إن فرمانة بىخلته. 

بس بلاش تعيشي الدور وتلبسي الجيبة أم كرانيش وتتنططي 


وتغني أهلا أهلًا بالعيد لما يرجع من الشغل.. هيتصدم ويقفل الباب 


تاني وهیتغدی لوحده في کنتاکي. 


(البسي فستان شيك وسرحي شعرك بطريقة حلوة) 


وه ممنوع الضحك وه 


سيه إنه غالي عليك 

بس بلاش تقلبيها دراما وتقوليله وأنت بتعيطي أنا بحبك ومش 
عارفة لو جرى لك حاجة هاعمل إيه من غيرك أنا والعيال.. يا نكدية 

(اضربي واحده سنيكرز.. إنتِ مش إنت وإنت جعانة). 

مهلي فانرة فيا ورد على السفرة 

بس بلاش تقطعي الورد وتعمليله طريق من باب الشقة لحد 
الطبلية.. آأاا.. قصدي السفرةء ابنك اللي بيزحف هيفتكره حاجه تتاكل 
وهیاکله وهیجیله إسهال 

وأنت اللي هتسهري بيه.. بلاش الورد 


(خدي بإيده وامشي معاه لحد السفرة). 

الرضاءة الروىانسية 

بس بلاش العشاء على أضواء الشموع مهما عملتي مش هتداري 
غلطتك هيعرف إن الفرخة لزقت في الطاسة وأنت بتحمريها واتهرت.. 
أكليه في النور. 

(الأباجورة.. إضاءة رومانسية). 


س« ممتوع الضحك دم 


۶ اعملیله مفاماًة تیرره 

بس بلاش تفاجئيه وتروحيله الشغل.. 

لو دکتور.. هيقول دي مريضة عندي 

لو محامي.. هيقول زبونة ولها قضية 

لو مدرس.. هيقول والدة تلميذ فاشل عندي على ابنك 

لو مهندس.. هيقول لقيتها في الموقع تحت العمارة اللي اتهدت 

لو ضابط.. هيقول دي مجرمة أنا قبضت عليها وهيوديكي السجن 

(خليكي قي البيٽ أحسن). 

* بااش تستضبي ورا الستارة علتات يمل ویدوہ 
علیآ.. 


أولا: هيتسرع 


ثانيا: مش هيدور عليك أصلا وهتفضلي ورا الستارة.. بلاش 


و« ممنوع الضحك ١ه‏ 


؟ إديله أكبر متة ني النرخة 
أکلیه قبل ما تاکلي 

غطيه لما ينام وطبطبي عليه 
ووطي صوتك 


وبلاش الشبشب أبو كعب في البيت. 

هد ممنوع الضحك ده 


احترس من المرأة 


عندما تراقب زوجتك» ستلاحظ أنها تكرر بعض العبارات» فلا 


تهملها... واحترس فأنت في خطر.. 
9 کنے نین؟ 


جملة خاطفة تخرجها الزوجة بمهارة وهي تجلس بهدوء مصطنعح 
على كنبة الأنتريه» بعد تأخر الزوج وتأكدها أنه كان بيضحك وهو واقف 
مع زميله في الشارع ساعة ونص وهي قلقانة. 

(ننصح بالاتجاه فورًا لأحد الغرف مح اصطحاب الأطفال وغلق الباب 


حتی تهدا). 

9 یا بضتآے 

جملة حقودة موجهة للزوج وهو يستعد للخروج مع رفاقه 
لمشاهدة الماتش في النادي.. 


دد ممنوع الضحك دم 


تكون الزوجة في حالة من الغليان تحمل مخلودًا صغيرًا يصرخ» مع 
وجود كائن آخر بيشد في هدومها ونلاحظ ضيق العين اليمني واتجاه 
الفم للناحية اليسرى مع هز الرأس بهدوء وهي تتكلم. 

(ننصح بعدم الخروج حرصًا على سلامة الزوج). 

عارزین إیه ن فته؟ 

جملة موجهة للأبناء.. تحاول فيها الأم التعبير عن حالتها بعد يوم 
طويل من العمل الشاق بدون راحة. 

ننصح في هذه الحالة بالهروب من البيت 

HHNILD O 


صرخة عالية تخرج تلقاتَيًا عند اقتحام صرصار للمجال الأسريء 


تحاول الزوجة من خلالها إخراج ميول إجرامية وتخرج طاقات مكنونة 
بقتل أحد أعداء الأسرة. 


(ننصح بالتصفيق لها وتشجيعها). 


«ه ممنوع الضحك ده 


9 الھہت 

الصمت شيء مقلق ويسبق العاصفة وتصاحبه آثار سلبية تظهر 
بوضوح على الأبناء 

(محتاجین يستحموا) 

والمطبخ 

(المواعين ماتخسلتش) 

ننصح في هذه الحالة بالمسح على رأسها بحرص» والطبطبة على 
کتفها بحنان 

والسماح لها بالبكاء. 

(خلاص هي ضربت وکان لازم تفصل علشان تقدر تكمل) 

ټ عاو ة ود يا إبرأهيم 

جملة تكررها المرأة عندما تفتقد الرومانسية 


لازم تجيب ورد حتى لو اسمك مش إبراهيم). 


و« ممنوع الضحك ده 


9 بطة النينہا 

هي ربطة للرأس تجيد الزوجة لفها بمهارة على رأسها مع عقدها 
من الأمام على شكل فيونكة ونلاحظ كبسها على الجبين فتظهر العينان 
بشكل ضيق» لكنه يسمح بالرؤية. 

(ننصح بتكرار كلمة سلامتك يا حبيبتي كل دقيقتين مع التأكيد على 
تناول حبايتين بانادول ومج نسكافية وشوكولاتة جالاكسي» والصبر لحد 
ما الصداع يروح). 

هه ممتوع الضحك »د 


عبارات تسمعینها من زوجك 


€ «جعات» 

نداء عاطفي يطلقه الزوج فور دخوله البيت ويلاحظ تشوش في 
الرؤية وظهور علامات الإرهاق والتأثر. 

(ننصح بسرعة الغرف والقلي والتحمير حرصًا على سلامة الزوجة 
ونبشركم بعدم انتباهه لغياب الملح في الأكل لأنه جعان) 

وما تقوليلوش ساعتها إيه رأيك في تسريحة شعري. 

6 انا رايم أنام» 


جملة تحذيرية قد تظهر بصيغة إخبارية (بس هي مش كده خالص) 


يلاحظ فيها رفع وتقوس الحاجب الأيسر وإشهار إصبع السبابة أمام وجه 


دو ممنوع الضحك ودم 


الأطفال لكنها في الحقيقة موجهة للزوجة.. 

(علشان تبطلي تسرسعي كل شوية وتقولي للعيال وطوا صوتكم 
بابا نایم) 

€ «التااااي» 

صرخة رعدية تسمع على المغربية بعد استيقاظ الزوج من النوم 


(ننصح بالاتجاه فورًا إلى المطبخ وإعداد الشاي وترديد أذكار 
المساء) 


€ اللا 


حروف مبعثرة تخرج عفوبًا من فم الزوج مع هز الرأس وارتعاش 
الجفن الأيمن مح ضيق العين وازرقاق الشفتين عندما تبداً الزوجة في 
الشكوى من أخواته يتبعها عاصفة رعدية. 

(ما تقولیلوش دول اخواته... مهمن کان.. عیب) 

وابقي خلصي حقك من إخواته البنات أول بأول في ساعتها 


و ممنوع الضحك وه 


على طولء واللي تشد لك شعرك شدي شعرها وخالصين 

وطبعًا لو سامحتي أحسن وخلي قلبك كبير. 

€ «مش عاو ة ماجة نن برة؟» 

رسالة ٣ء‏ قد تبدو رومانسية لكنها انتقامية تحذيرية تصل على 
هاتفك النقال 

(علشان تبطلي تنزليه تاني يجيب البامبرز بعد ما طلح السلم يا مفترية) 

& «لییهہ؟» 

سؤال استنکاري! استفهامي؟ 

بعد طلب الزوجة ل ألف جنيه علشان تجيب عباية جديدة لقرح سامية. 

(في هذه الحالة رجاء القبول بأي مبلخ وكفاية تجيبي طرحة جديدة 
وطرزي العباية اللي عندك بزراير بيجامته الكحلي) 

”بات ول لک إیہ» 


مع مد حرف الياء.. جملة رائعة تنهي الحوار فجأة وتؤدي إلى هرب 


الزوجة مع سماع صوت عجيب 


سه ممنوع الضحك دم 


وهي تتسحب من أمامه مصدرة صوتًا لولببًا.. هيءٳهيء[هيؤآا 
(ده صوتك أنت لما تنوي النكد ياحبيبتي عارفاكي أنا عارفاکي) 
6 «ربعدین بقی! اللہ ط ولک يا روع» 


(ده لما تطولي في النكد) 
«یااااه أخيرًا» 
لا.. لأ... مش بيقولك» أي نعم هو فرحان بس هو أصلا ما خدش باله 


إنك سرحتي ولبستي شبشب.. 
(ده الأهلي جاب جون) 
6 «أنا بحبك» 
«وأنت أجمل ست في الدنيا وباعيش معاك أجمل أيام حياتي» 
(وفي الحالة دي خلاص تأكدي إن صينية البسبوسة طلعت تحفة... 


تسلم إيدك). 


O O O 


وه ممنوع الضحك سه 


ألو. . بحبك 


(قبل الہ وان ایام کنب الکتاب) 

هي لابسه بيجامة صفرا مرسوم عليها تويتي وبتتفرج على صور 
الخطوبة 

وهو قاعد في البلكونة ولابس التي شيرت البرتقاني وبيشرب شاي 

والجو جميل 

هو: تررررررن 

هي: آلوو 


هو: إزيك يا حبيبتي 


هي: إزيك يا حياتي 


وه ممنوع الضحك ده 


هو: أنا جاي النهاردة... مش مصدق 

هي: ولا أنا... ما تنساش باحب أشوفك بالتي شيرت الأورانج اللي 
عليه زرافة 

هو: يا ريت تلبسي الفستان الفحلقي اللي له ديل وجناحات 
وارفعي شعرك لفوق علشان قفاکي يبان. 

هي: بس کده... حاضر من عيوني. 

هو: خلاص أنا رايح ألبس وجاي حالًا أهه. 

هي: وأنا رايحة أعمل لك كيكة الجزر بالشوكولاااا. 

هو: طب ياللا اقفلي علشان مش قادر أقفل السكة في وشك. 
خايف أقفل على مناخيرك. 


هي: لأ. اقفل أنت الأول. 


ده ممنوع الضحك ١م‏ 


هو: خلاص أهه. 

هي: الله.. أنت لسه ما قفلتش!! 

هو: هع هع هع 

هي: نياهاهاهاه 

© بعد الجوار 

هو بالقميص طول النهار وعرقان عرق السنين وقاعد في العربية 
مستني الإشارة تفتح. 

وهي واقفة في المطبخ بالبيجامة المقلمة اللي جيبها مقطوع 

وماسكة المعلقة الخشب وبتقلب الأكلء وشايله ابنها العسل وهو 
بیعيط ومناخيره سايحة وبیشد شعرها. 


هو: تررررررن 


تررررررررررررررن 


هي: (بعد ما حطت المعلقة الخشب في شعرها) 


وه ممنوع الضحك ده 


يوه مين 

هو: کل ده علشان تردي کنتي قين؟ 

هي: هاکون فين يعني في المطبخ 

هو: أنا في الطريق» اغرفي الأكل علشان يبرد شوية لاحسن ما 
بعرفش آکله وهو سخن. 

لأني ميت من الجوع وعايز أنام قبل الماتش. 

وحطيلي البيجامة على الكرسي اللي قدام باب الشقة. 

والشبشب على باب الحمام ونوري النور. 

هي: حاضرء بس أصل... 

هو: بس أصل إيه!! 

هي: لسه الرز بيتشرب على النار وصينية البطاطس فاضل لها تكة 
وتتسبك... والسلطة أهه خلااااص 


يعني يا دوب ساعة إلا ربع كده. 


هه ممنوع الضحك د« 


هو: أمال أنت كنتي بتعملي إيه طول النهار؟ 

هي: ابنك مغلبني ومطلع عيني.. آه ماتنساش تجيب البامبرز 
لاحسن هو لابس آخر واحدةء وريحته طلعت وأنا مش راضية أغير له 
وخايفة يجيله تسلخات. 

هو: مش کنت تقولي من بدري 

هي: أا.. ألو.. قفل السكة في وشي... يا غلبي ياني. 

هو: لا ماقفلتش... نا باحبکوا قوي. 

هي: يااااه.. أخيرًا.. فاكر أيام خطو... ب... أآآ... ألو.... أنت قفلت السكة. 


صح النوم... الجواز مسئولية. 


صح النوم... الجوار سئولية 

وه ممنوع الضحك دد 


رمضان کریم يا ستات 


-الستات والبنات اللي رايحين يصلوا التراويح في رمضان القادم 

إن شاء الله. 

بلاش علبة الكيك وصنية الكنافةء وتُرمس الشاي مش لازم تاكلوا بين 
الصلوات» كلوا لما تروحوا. 

(عارفين إنك شاطرة) 

بنتك الصغيرة فرحانة بصوتها زي أصالة وماجدة الروميء وبتغني 
في المسجد وتنط على راس البنات وانت بتصلي. 


وابنك اللي بيسنن سخن وبيصرخ» الظاهر سنانه بتاكله والناس مش 


بيسمعوا الإمام. 


و د ممنوع الضحك ١ه‏ 


(اتفقي مع جارتك» أنت تصلي في المسجد يوم وهي يوم واقعدوا 
بالولاد وارحموهم) 

مافيش حاجة اسمها محجوزء ما تحطيش الشنطة جنبك وتبرقي للبنات 
وتقولي محجوزء وتستني جارتك على بال ما تخلص المواعين وتيجي. 


(المسجد مش أوتوبيس) 

بالنسبة للغلبانة اللي جنبك. مش لازم صباعك الصغير يلزق في 
صباعها لو بعيدة وبطلي تزغزغيها. 

رجليك شکلها کده غلط وشکلها وحش وهم بعاد قوي عن بعض. 

(مش هاتستحملي وهاتقعي في الآخر) 


ما تطلعيش تجري بعد الصلاة بالخمار علشان تلحقي المسلسل من 
أول المقدمة وتتفرجي على الرقاصة. 

(فايدته إيه مرواح المسجد) 

بلاش تلبسي العباية اللي بتلمع وتبرق بالترتر والخرز؛ لأنها بتنور 
في الضلمة والناس بتتخض. 


وه ممنوع الضحك دع 


(ده مش لولولولییییي فرح) 
بلاش تنزلي تصلي بالإسدال بتاع البيت قماشته خفيفة وبيبين 
الجسم.. إلبسي أحسن عباية عندك. 


(إنت مش طالعة تنشري في البلكونة يا شلبية) 

بطلي تبحلقي في البنات 

وتدوري لابنك على عروسة وتنادي عليهم بصوت عالي. 

(بصي من تحت ل تحت) 

وأوصيك بالبنات الهادية الرقيقة اللي على طبيعتها ومش حاطين 
مکیاج وبیقعدوا ورا) 

جاركم أبو أيمن عرف كل حاجة لأنه سمعك في المسجد 


من ورا الستارة 

وإنت بتحكي لصاحبتك على مقادير الكنافة بالقشطة والمكسرات 
(ها يقول لمراته وحاتعرف سر المهنة وطي صوتك) 

بلاش يا بنات الكعب العالي 


وه ممنوع الضحك دد 


لأنه ملفت.. وبيعمل حاجات وحشة. 

(تريك تراك تريك تراك قدام المسجد والمصلين واقفين ها يبصوا 
غصب عنهم ویتفرجوا) 

روج وكحل وأحمر خدود وإنت رايحة تصلي.. 

له! 


(يارب الإمام يخشع في الدعاء وتعيطي والكحل يسيح) 

البارفان بلاش منه في المسجد 

وعلى فكرة ما فيش واحد ها يشمه يقوم يحبك فجأة 

ويجري وراك وإنت طالعة من المسجد علشان يخطبك من بابا 

(اللي بييجي في الإعلانات کله كدب) 

لو الفطار كان فيه فتة وخل توم خليك مكانك ما تتحركيش من 
البيت وهاتولها هدية 


اشن 


الرجالة اللي يعلوا صوتهم فيها 


هوه ممتوع الضحك د« 


إنت صوتك حلو وناعم ومسمسم 

وده مسجد 

وبلاش أوبرا عايدة 

قولیها بصوت واطي 

علشان ربنا يكرمك 

في السجود إدعي في سرك 

المسجد كله عرف إن ركبك بتوجعك وجوز أختك ضربها بالقلم وإنك 
بتدعي عليه بطلوا تتعاركوا على النور وشوية تطفوه علشان الخشوع 
وشوية تنوروه وتدوروا على العيال وما تنسوش تنضفوا المسجد وبلاش 
ترموا مناديل ورق في الأرض علشان ده بیت ربنا. 

وحشنی رمضان. 
اللهم بلغنا رمضان 

سه ممتوع الضحك ١م‏ 


رمضان کریم للرجالة 


بمناسبة رمضان 

الإخوة والشباب اللي رايحين يصلوا في المسجد, ما شاء الله ربنا 
يزيد ويبارك. 

ممنوع منعًا بانّا تروح المسجد بالشراب اللي كنت لابسه طول 


النهار واتعمى تراب» وبعدين مسحت عليه والمية والتراب والهوا 
عملوا جريمة.. 

آنت كده"طاغية"» في ناس بتصلي في الصف اللي وراك وممكن 
تحصل إغماءات 

في إختراع اسمه "عطر" وأحیانا يدع "بارفان "وبينادوه في بعض 
العائلات "كالونيا" يا ريت تستخدمه علشان تسعد الناس وتداري الأحزان. 


وه ممتوع الضحك ده 


الصنادل والشباشب اللي بتركن على باب المسجد بطريقة عشوائية 
وتكعبل اللي رابح واللي جاي» وفي الآخر تتعاركوا على الشباشب اللي 


شبه بعض وأنتم مروحین.. رصوها بنظام.. کل شبشب جنب أخوه 


علشان الزحمة. 
ولو مفیش مکان ممکن الصندل يركن صف تاني» وممکن حد من 
الشباب يتطوع وينظم المرور. 


اللبس اللي حضرتك قاعد بيه طوال النهار (التريننج المخطط) 
ونمت بيه» وصحيت بيه»ء وأكلت ابنك حمادة بيهء والشوربة وقعت 


عليه وبقعتهء ما ينفعش تروح بيه المسجد؛ لأن ريحته طبيخ وعرق» 
إلبس أحسن لبس عندك وانت رايح المسجد. 

لو مدام "شلبية"أبدعت في الفطار النهارده» وفي قنابل ومتفجرات 
في المحشي يبقى آنت "إرهابي" والكوارع كانت ممتازة والخل والتوم 
والفتنة كانوا حكاية بلاش تنزل» أو أجلهم بعد التراويح رفقًا ورحمة 
بالمصلين. 

انزل بدري مش لازم تتاخر على بال ما برنامج.المسابقات يخلص أو 


سه ممنوع الضحك هم 


شيكابالا يجيب جون والإمام يكون بدأ الركعة الأولى ودخل في السورة 
اللي بعدهاء وتجري في الشارع علشان تلحقه قبل ما يركع» رمضان مش 
بييجي کل يوم. ) 

وکده کده مصر مش ها تلعب في کاس العالم ریحوا نفسکم. 

الشباب الصاعد» بلاش البنطلون الهابط. والسلسلة والأنسيالء 
وبلاش تلبس ال تي شيرت اللي عليه صورة مادونا وأنت رايح تصلي 
التراويح. 

أكيد لازم تركن العربية وتلحق الصلاة بس بلاش في وسط الشارع» 
الناس ها تدعي عليك» وممكن حماتك تتعب والإمعاف تيجي ويكونوا 
عاوزين يعدوا من الشارع ده تحديدا لإنقاذ حياتها بعد ما ضربت صنية 
الكنافة لوحدها والسكر علىء» اركنها بعيد أو روح مشي وما تضايقش 
الناس وتسد الطريق» وساهم في إنقاذ حماتك. 

بعد ما تصلي وحضرتك واقف منتظر المدام مش لازم تبين لها 
إنك قلقان عليها قوي وبتدور عليها في وشوش كل الستات» وقال إيه 
باعرفك من العباية اللي أنت لابساها يا شلبيةء ومن شوقك ليها بتبص 


وء ممنوع الضحك ده 


علشان بس تعرف هي مين» هي واضحة جدا بالعباية المشجرة آم 
كسر والشبشب البرتقاني» بلاش تبحلق وتبص قوي وتدور عليها هي ها 
تلاقيك ها تلاقيك.. وبتراقبك على فكرةء علشان الأخوات بتتحرج ولازم 
تغض بصرك. 

ابنك اللي واخده معاك تعلمه الصلاة وهو لسه لا يعقل» دخله 
الحمام قبل الصلاة علشان ما يجيش في وسطها ويقول لك (عاوز 
أروح الحمااااام) والناس تضحك وتروح طالع من صلاتك وتجري بيهء 
وطبطب عليه وفهمه» لو عمل دوشة» ولو حد بص لك شذرا وقال 
لك سکته بلاش تديله بالبونية وتنزل فیه ضرب» وخلیه یبطل يزغزغ 
الناس في رجليها وهم ساجدين وممكن لو حد قال لك حاجة تبتسم 
وخلاص. 


الراحة اللي بين الركعات الإمام بيقول نصيحة قصيرة لو شفت أستاذ 
كمال اللي ساكن في الشارع اللي وراكم مفيش داعي تنط من فوق رقبة 
اللي قاعدين وتاخده بالحضن وتسأله عن سوسن هي خلاص إتجوزت 
وها تولد وألف مبروك» واقعداسمع الإمام. 


« د ممنوع الضحك ١ه‏ 


اعمل الموبايل صامت» أو طفيه خالص واكتمه» وما تطلعوش تلعب 
"هع بين الركعات ولا تبعت رسايل لحد وبلاش رنة غير لائقة في 
المسجد 


ويا خوفي.. يا خوفي... لتكون الرنة عشرة بلدي 
وكل سنة وأنتم طيبين. 
O O ©‏ 


وه ممتوع الضحك دد 


عيقربة الستات 


إحنا كستات عباقرة الحقيقة واخترعنا أكتر من لفة للطرحة.. 

العجاب الفرعوني 

وده عبارة عن شوية طرح فوق بعض على شكل هرم وبتظهر البنت 
لو قصيرة من أسفل الطرحة بشكل ملحوظ والطرحة دي ما بتتحركش 
حتى لو في رعد وبرق وبتدفي في الشتا. 

جاب شم النسيم 

وده حجاب مبهج ويوحي بالسعادة والفرحة شبه فساتين صفاء أبو 


السعود الجميلة كده بس لأسف في أحياتًا جرس بيرن في ديل الطرحة 


(آہ الله جرس وبیرت) 


دد ممتوع الضحك ١د‏ 


علشان لو أنت بتحود من على الناصية بالعجلة هي تهز راسها وترن 
الجرس تقوم إنت تسمعها ما تخبطهاش. 

ہاب سوبر نان 

وده بیرکبوله من فوق وشاح زي بتاع سوبرمان وبیثبتوه بدبوسین 
على الراس من على الجنبين» وها تلاقيه بيطير وراها. 

(لو مراتك وزهقان منها اشتريهولها وزقها من البلكونة وقول إنها 
کانت بتقلد سوبر مان) 

مجاب الينت المقموصة 

وهي بصراحة مش مقموصة ولا زعلانة من حد ولا متكبرة ما 
تظلموهاش 


هي بس خايفة تهز راسها فوق وتحت وتقول أهلا وسهلا إزي 


حضرتك» وما تقدرش تبص يمين لما تنادي عليهاء وتقول أيوه لأن رقبتها 
ها تبان» والطرحة يا دوب خنقاها ومدخلاها في رقبة الفستان بالعافية. 


دد ممنوع الضحك دم 


العجاب الفسفنوري 

وده مفيد جدًا لو النور اتقطع وإنتوا في الشارع حاتعرف مراتك 
على طول وممكن تنشن على دماغها وتحدفها بأي طوبة وآهي فرصة 
وما حدش شايفك.. وأول ما النور ييجي بلاش تفرح وتقول هييييه لأنها 
هاتعرف. 

مهاب صندوق الدنيا 

وهنا ها تلاقي مفاجأة تحت الطرحة علبة سمنة روابي أو علبة 


آیس كريم فاضية. 

والنوع ده مفيد جد لأن ممكن تشيلي فيها أي حاجةء الموبايل 
مفاتيح العربية سندوتشات وممكن كتاكيت. 

(کتاکيتو بني) 

عبقرية دي واللا مش عبقرية يا متعلمين يا بتوع المدارس؟ 

وه ممنوع الضحك u‏ م 


شايفاك 


أيوه... هي شايفاك 
شايفاك وأنت بتكور الشراب وترميه تحت الكنبة. 


شايفاك وأنت بتعمل نفسك مش واخد بالك من قشر اللب اللي 


وقع في الأرض. 
شايفاك وأنت بتقول لها بحبك والأكل ها يقح من بقك 
(مش لازم تقول لها وإنتوا بتاكلوا) 
شايفاك لما رجعت من الشغل وأنت بترمي القميص وتحدف الجزمة 
(ها تخبط في وشها على فكرة كانت واقفة وراك) 


شايفاك وأنت بتاكل الزبادي اللي بالفراولة 


وه ممنوع الضحك «« 


(هي قالت لك تأكله لبنتك مش إنت اللي تاكله) 

شايفاك وأنت صاحي من النوم وشعر راسك مسافر وخدودك وارمة 

شايفاك وأنت بتتفرج على تشرة الأخبار 

(وإنت مركز مع المذيعةء استني لما المذيع ييجي واتفرج) 

شايفاك وانت بتاكل بطیخ 

(اعمل نفسك مش شايفها ولا يهمك دي مفترية وبتعمل أكتر من كده) 

شايفاك وأنت بتجري على الموبايل قبل ما هي تمسكه علشان 
تفتح رسايل صحابك 

(بتعايبوا على الستات ليه في النكت) 


شايفاك وآنت بتتفرج على صور خطوبة نيفين بنت خالتك 

(كانت فاكة الحجاب ارمي الصور بسرعة) 

شايفاك وأنت بتبص لعيون زميلتك وأنت بتكلمها لما زرتوهم في البيت 
(حاول دايمًا تبص للنجفة لما تكلم ست قدام مراتك) 


هه ممنوع الضحك دم 


شايفاك وأنت بتتفرج على ماتش الأهلي والزمالك وبتبرق للعيال 
وهي بتعدي من قدام التليفزيون وإئت بتتقفرج 

(أبو تريكة جاب جون) 

شايفاك وأنت بتعد الفلوس من وراها 

(هات لها هدية) 

شايفاك وأنت بتدعي عليها.. آاا.. قصدي بتدعي لها بعد صلاتك 

شايفاك وأنت بتداري فرحتك.. أااا.. قصدي دمعتك وهي عيانة 

شايفاك وأنت بتشاور لمامتك علشان ما تاكلش من البيتزا اللي هي 
عاملاها 


شايفاك وأنت داخل بجزمتك في الشتا بعد ما مسحت الأرض 

شايفاك وأنت بتهرب منها وهي بتغسل المواعين 

(مش عاوز تساعدها لیه) 

شايفاك وأنت عامل نفسك نايم علشان ما تشيلش ابنكم اللي طول 
اليل يعيط ۰ 


سه ممنوع الضحك دد 


شايفاك وأنت بتتاوب وعرفت إنك شايل اللوز 
(مش لازم توريها ضرس العقل المسوس على فكرة) 
شايفاك وإنت بتضحك 

شايفاك لما تحبها 


خد بالك بتراقبك هي والعيال 


O O O 

شايفك 


هو شايفك وأنت بتبرقي لابنك علشان كب العصير على السرير. 

وشايفك وأنت بتكزي على سنانك لما ابنك كتب في الواجب حرف 
السين معووج ونازل من على السطر 

(یا شریرة). 

وشايفك وأنت بتخطفي الأكل من العيال 

(قلنا هاتي لك کیس شيبسي معاهم وکل واحد یاخد نصیبه) 

وشايفك وأنت بتكلمي مامتك في التليفون وعوجتي بقك وإنت 
بتحكي لها على زيزي بنت عمك 


(يا تعفة) 


ده ممنوع الضحك ده 


وشايفك وأنت بتاكلي سندوتش الطعمية 

(آخر وام في الأّربعة) 

وشايفك وأنت بتتاوبي وفاتحة بقك زي سيد قشطة 

(یا ستیر یاب) 

وشايفك وإنت بتدوري على القملة.. ق.. قصدي على التوكة اللي 
في شعرك 

وشايفك وأنت رابطه راسك وأنت بتنضفي الشقة 

(وبیعاول ینسی) 

وشايفك وأنت بتنطقي الإنجليزي غلط وأنت بتكلمي رانيا 

وشايفك وأنت ماسكة الشبشب وبتذاكري للعيال 

وشايفك وأنت بتبحلقي في الأرض وتدوري على دبوس الطرحة 
اللي وقع منك 

(قلنا خي بالګ واعیکیه ني ماجه تتتافی) 


وشايفغك وإنت بتشدي بنتك من شعرها علشان خدت الريموت 


سد ممنوع الضحك مد 


وقلبت القناة وجابت المسلسل اللي انت مش عاوزاه يشوفه علشان 
البطلة حلوة 

وشايفك وانت صاحيه من النوم 

(قمر أربعتاااشر) 

وأول ما النور بيتقطع بيفرح وبيقول هيييه يا رب يفضل مقطوع.. 

وأول ما ييجي هو اللي بيصرخ 

وشايفك وإنت ماسكه الكتاب وقاعدة دلوقتي زي الأروبة 

(اتعدلي وابتسمي وحطي رجل على رجل) 

على فكرة بيراقبك 

آنه والله 


وربنا ما یحرمکوش من بعض. 

جبر الخواطر 


في حاجه اسمها كده.. جبر الخواطر 

يعني لما تلاقي جوزك جايب لك هدية بسيطة على قد فلوسه 
تفرحيه وتبيني ٳنها عاجباکي.. 

(اصبري ولما کون معاه... ها يجيب لك کتير) 

يعني تعمل لها مفاجأة وتتجوز عليها. 

(... أاا.. قصدي تجيب لها هدية) 

يعني لما تلاقي مراتك عامله كيكة وحرقتها تعمل نفسك مش واخد بالك 

وتاكلها وإنت مبتسم وتقول تسلم إيدك يا حياتي. 

(ابل بشاي بلبن بیساعد) 


يعني لما تلاقيها ضاربة شعرها في الخلاط وحاطه كاري علشان 


دد ممنوع الضحك دد 


يصفر واشترت توكة وفستان جديد تفرحها وتقول لها يه ده هو القمر 
چه عندنا یا ولاد. 

(حاول ما تضحكش.. ممكن تبص للنجفة وأنت بتقول كده) 

يعني لما تطخن بعد الولادة ما تقولهاش في وشها وتجرح شعورها 
انت لازم تخسي يا كلبوزة. 

(اتصال من مجهول إنك بتدور على عروسة حايخسسها النص) 

يعني لما يزعلك ويعمل نفسه عيان تسامحيه وتعملي نفسك 
قلقانة وتعديها وتفتكري له الخير وتجري تعملي له كمادات. 

(بلاش الحقن) 

يعني لو حابة تتکلم اسمع لها 

(اسألها وزنها كام وهي هاتتكتم وتبطل وتقوم تعمل لك شاي) 

يعني لو هايغير القناة علشان الماتش تقعدي ساكتة وتشاركيه 


اهتماماته. . 
(ممكن تدعي على الفريق اللي بيشجعه في سرك وخدي راحتك) 
يعني لو طلب أكلة تطبخيها فورا.. علشان هو حبيبك. 


ده ممنوع الضحك د« 


(زودي السمنة خليه يطخن علشان البنات ما تعاكسوش) 

يعني تفكريه بأول مرة شفتيه لما جه يطلب إيدك. 

(انسي القميص الأخضر والبنطلون البني هو مش ها يعمل كده تاني) 

يعني تفکرها بيوم ما خرجتوا آول مرة بعد كتب الكتاب. 

(معلش انسى اللي حصل في المطعم كانت جعانة ما تحكيش 
الجزء ده) 

يعني لما تنادي عليها تدلعها باسم جميل. 

(لو فتحية قولها لها يا فيفي.. عنايات يا توتو.. انشراح يا شوشو.. 
أشجان يا جيجي.. وکده) 


يعني تقولي للولاد بصوت يسمعه لما يرجع من الشخل ويفتح 
الباب بابا حبيبنا القمر جه. 

(هو كويس ما تقلقيش حا يضحك بعد شوية هو بس خد باله من شعرك) 

جبر الخواطر سهل... بس إحنا بننسى 


O O O. 

تحرفي إزاي إن جوزك بيحبك 


؟ (دایما بیتسابی معا عاو یف رماه) 

ولما تلاقيه وانتوا راجعين من كارفور وشايلين الأكياس بيضربك 
مقص برجله ويطلع يجري على السلم.. 

(بیعبك وعاو زک تدخلي الہنة) 

مش إنت تصحي على صوته وهو بيلطش لك بالأقلام ويقول لك.. 
قومي صلي قيام الليل. 

$ لما تطلبي مامة مش بينساها 


لما يقول لك تستنيه كل يوم ورا الباب علشان يبقى وشك أوّل 


حاجة يشوفها لما يدخل. 


سه ممنوع الضحك «١‏ 


(ويرزعك في صباع رجلك الصغير غصب عنه.. غصب عنه ما انت 
کمان فرمتي رجله غصب عنك) 
لمايصحى قبلك ويمشي على طراطیف صوابعه علشان ما يزعجکیش 
(سش بیہ ربب إطااقا) 
لما ينام بعدك ويطمن عليك ويغطيك بنفسه 
۶ آضيا تامت::. أممدك نا ترت) 
لما تلاقية فجأة وانتوا بتاكلوا خطف من إيدك ورك الفرخة ونزل 
فيه آکل 
* (هر بس مب ياكّل بن العتة اللي إنت أكلتي منبا 
بشفايفنك... رومانسیة وک ه) 
لما تلاقيه هبش من إيدك كباية العصير 
(عاوز برضه يشرب بن العتة اللي إنتٍ شربتي منبا 
مله بیعباع) 


وه ممنوع الضحك ده 


(ىاعدا برطمان النرتیلا اللي طلبتیه) 

لما تخرجوا بیشیل الولد على قلبه 

* (عيلي إنت الأكياس ياملوة... الولاد بتبہدل اليلرع 
والېدوم ومانټي على شیاکاه) 

بيأكلك بإیده 

وبيزنق دماغك في ركن المطبخ ويحط اللقمة في بؤك 

* لإرعي تفتري إن ده علقان تبولي رغي لا سمع 
اللہ) 

بيشكر فيك قدام أهله 


علشان بيحبك والله مش علشان ما یشمتوش فيه) 


بيجيب لك هدايا 
(ري السشواہ اللي بیکہرب.. فاکراه) 
بيفليكي.. أأ... قصدي بيسرح لك شعرك ويعمل لك ضفاير 


سد ممنوع الضحك ده 


$ (روتانسي) 

بيفسحك ويوديكي البحر 

۶ (ش ذنبه... انت اللي اتآعبلتي ني العباية وکنتي ها 
تغرقي) 

(العلزونة يابا العلزونة) 

أهو ده الحب 

وربنا يحببه فيك كمان وكمان... اللهم لا حسد. 

حاجات ما تتنسیش 


كل واحد فينا عنده ذكريات حلوة.. وحاجات جميلة ما 


ندسسیس.. 
صاحبك الطيب اللي کان قاعد جنبك في ابتدائي. 


كراسة الرسم والألوان الشمع. 

جزمة المدرسة الجديدة اللي بتوجع وتعمل بقبيقة في رجلك. 
يوم تجليد الكتب والكراسات. 

ريحة الأقلام الرصاص الجديدة. 


البراية والأستيكة أم ريحة حلوة. 


كيس الساندويتشات وجرس الفسحة. 
كباية المية اللي بتتفتح وتتقفل ولها غطا. 

وه ممنوع الضحك ده 


حصة الألعاب والفرحة بالصفارة. 

رحلة الأهرامات وصورتك عند أبو الهول مح صحابك. 

شف الخرايط وتلزيقها في الكراسات. 

ريحة كحك العيد وقعدتك جنب مامتك وهي بتعمل البسكوت 
ولما تديك عجينة وتبوظها وتخبزهالك وتآكلها وأنت فرحان. 
فانوس رمضان اللي فرحت بيه وطفيت النور علشان تتفرج 
عليه مع إخواتك. 

شكل فلوس العيدية وأنت بتعدها. 

مراجيح العيد وألوانها. 

آخر لحظات قبل الفطار في ان وأنت بتحلم بالمية والعصير. 
فوازير رمضان وأنت صغير وأنت بتفكر في حلها وتكتبها. 


لمة العيلة والسهر وصوت ضحكتهم ورنتها وحكاوي زمان 
وذكرياتهم وأنت بتنعس وتنام على رجل مامتك. 
اللعب مع ولاد عمك والعراك معاهم وضربهم والغيرة الشقية. 

هه ممنوع الضحك م« 


خروف العید وصوته وهو بيمأماً 

السفر في العربية أو القطر وأنت فاكر إن القمر ماشي معاك 
وبتعد الشجر على الطريق والهوا بيخبط في وشك. 

المصيف والبحر والشمسية والطيارات الورق والفريسكا 
والجردل والجاروف وبيوت الرمل. 

الذرة المشوي وآنت واقف مستني تشتري وماسك الفلوس في 
إيدك وصوت فرقعته في النار والبياع بيهوي على النار بكرتونة. 
حضن تيتة وضحكة جدو. 

مفاجأة خالتو وهديتها. 

طعم الآيس كريم ولوليتا بالفراولة. 

كارت عيد الأم اللي كتبته لمامتك وباستك بوسة كبيرة وحضنتك 


وفرحت بیه. 


صوت مفتاح الشقة لما باباك يرجع وتجري أنت واخواتك على 
كيس الفاكهة اللي معاه علشان تشوفوا فيه إيه. 


وه ممنوع الضحك دس 


@ انور لما يقطع واللعب بالأيادي قدام نور الشمعة والضحك 
على شكل الخيال على الحيط. 
© الفرحة وصرخة هييه لما النور ييجي تاني. 


وحث حشتني نفسي وأنا صغيرة. 

حصاد الکربة 


حقيبة السفر» وصوت الطائرةء ودموع أمك» ودموعك» إنها بداية 
الرحلة. تلك اللحظات عندما تغادر أرض الوطن ويرحل فيك الوطن! 
فتحمله هنا في صدرك وتشعر لأول مرة أنه يوجعك. أجبرك على الرحيل 
بغلق الأبواب.. تقلص فيه كل شيء حتى الرغيف وغاب الأمن والأمان.. 
الآن ترحلء تاركا خلفك» فصول الربيع الحلوةء ونسمات الشتاء الباردة 
وبعض الذكريات. ستجد نفسك في أرض أخرى كنبتة خضراء اقتعلت 
بجذورها من أحب بقاع الأرض إليهاء فتمزقت الأطراف ونقلت لتربة 
أخرى وسقيت بماء آخغر طعمه يختلف عن ماء نيلنا الحبيب» ذاك الذي 
لوثته بقايانا لكننا نحبه» وسنظل نعشق طعم مائه العذب.. ستعيش... 
لكنك ستشعر بوحدة.. 


العيد سيكون صوته باردًا على الهاتف. 


ده ممنوع الضحك دع 


رمضان لن ترى زينته في الشوارع» ولن تقف مبتسما وأنت تراقب 
تعليق الفوانيس. ستغيب رائحة الفول والسهر للسحور. حضن أمك سيكون 
على شاشة الحاسوب» لكنك ستشعر بدفء دموعها لأنك ستبكي.. ربما 
ستفاجأً بخطبة أختك» أو بزفاف صديقك. وسيرسلون لك صورة وتعليق. 
ستضحك أحيانا... لكنك ستدخر الفرحة حتى تعود وكأنك لا تراها ملائمة 
لغربتك. وإن عدت سيبتعدون قليلا لأنهم يظنون أن كل أيامك كانت 
ضحك وفرح ومرح ونقود» وربما يبخلون عليك بالابتسامة. سیراقبون 
هاتفك الجديد وساعة يدك وحروف الماركات الشهيرة المخطوطة على 
سترتك.. ستشتري كثيرا وكأنك تبحث عن شيء يفرحك.. وتدخر مالا 
ستتعب فيه بشدة وستدفع ثمنه من عمرك وسيفوتك الكثير.. وسيتوقعون 
أضعاف أضعافه فأنت (سافرت بلاد بره ومعاك فلوس). سيشککون في 
وطنيتك.. ولو ناقشتهم سيسكتونك لأنك بعيد ولا تشعر بمعاناتهم. رأيك 
الذي کان هاما ويؤخذ به سيكون أحيانا رأيّا فقطء يُسمع ورغم صحته 


لن ينفذ؛ لأنهم سمعوه بعد فوات الأوان. أقرب الأصدقاء سينشغلون 
عنك ا برسائل ومكالمات عميقة وحارة» وستعتاد ويعتادون على 


وه ممنوع الضحك دد 


غربتك وستبقى علاقات الحب العميقة أغلبها ذكريات حلوة. سترتبط 
بوطنك الجديد. لكنه سيعاملك معاملة الطفل اللقيط. فأنت لا تشبه 
أبناءهء لكنه سيرحب بك ما دمت تنتج وتعمل.. واحذر فربما يلفظك في 
لحظة على قارعة الطريق» فأنت غريب. ربما ستمل أحيانا من إجازاتك؛ 
لأن الجميع سيدخر كل المشكلات طوال العام ليقصها عليك بتفاصيلهاء 
وسينسون أنك جثت لترتاح. مطلوب منك مجاملة الجميع خلال زيارتك 
القصيرة حتى لو مر علي المناسبة شهور طويلةء ولن يشعر أحد بمرضك 
وأنت وحدك في غربتك. غربة مُرة.. لا تحليها إلا تلك الوجوه الباسمة 
التي ستلتقيها في المساجد فتعرف فلانا وقد أوجعه وطنه أيضا في 
صدرة فتبدأً صداقات جديدة وحب في الله من نوع آخر لم يركض من 
قبل على أرض المدارس ولا ساحات رياض الطفولة. عندما تمرض هم 
سيزورونك. ستطبخون معا وتخرجون معا وتضحکون معَّاء وکل منکم 
يحمل قصة من ماضيه ربما يسامركم بها في ليلة. 
ستلدين في غربتك وربما تلتفتين فلا تجدين أمك لكنك ستأكلين 
من يد صديقتك السورية والأخرى المصرية وتلك الفلسطينية فكلكن 


وه ممنوع الضحك ده 


غريبات. ستكونون أسرة كبيرة. وستجتمعون في رمضان» والعید سيکون 
بطعم مختلف. ستربتون على أكتاف بعضكم وتطيب بعض الجروح. 

ستتحرر الآن من قيدك... ستضحك من قلبك وستفرح هنا حيث 
أنت.. ستحب حياتك وتعود كل عام وأنت أقوىء ولن تؤلمك ردود 
أفعالهم لأنك ستفهم... 

فالوطن في الحقيقة ليس في الأرض ولا في الحدود ولا في العلمء 
فكلها رموز.... الوطن فيك أنت.. (أنت الوطن).. 

اللهم رد كل مغترب لوطنهء واجعله وطتًا آمتًا مطمئتًاء 

واحفظ أحبابنا في كل بقاع الأرض 

الليلة | لإخيرة 


أوقف سيارته أمام باب البناية التي يقطنها مح أسرته الصغيرة. 
هرول على الدرج مشتاقا لابنتيه الحبيبتين» أخرج المفتاح من جيب 
سترته وأداره في الباب بهدوء وسار على أطراف أصابعه. 

کان يهم بدخول غرفته عندما تناهت إليه همهمة منخفضة قادمة من 
غرفة البنات» كتم أنفاسه ووقف ينصت لزوجته التي كانت تتحدث إلى 
شقيقتها على هاتفها النقال بعد أن نامت ابنتاها.. حيث هتفت غاضبة: 

-ها أربيهء والله لأربيه. 


شعر برجفة تجتاح جسده وازدرد ريقه بصعوبة فأردفت وهی 


تتوعد: 


مد ممنوع الضحك دم 


-مش ها أخليه يآغد نفس حتى في البيت. 

ضاقت أنفاسه وشعر بألم شدید في صدره فأکملت: 

-أكل إيه اللي ها اعملهوله... وأتعب نفسي ليه!!.. يارب يموت 
مسموم. 

وضع يده على معدته وشعر بتقلّص شدید فأردفت بصوت حاد: , 

-لاء مش أول مرةء دي اتکررت كتير قدام عيني. 

وضع يده بهدوء في جیب بنطاله وأخرج الهاتف وقام بإلغاء 
المحادثة التي كانت بينه وبين"ريري" تلك الفتاة الخليعة التي تثرثر 
معه على صفحة الفيسبوك بكل ما فيها من عبارات غزل وحب وغرام. 

وسمع زوجته تقول: 

-إيه.. أصبر!.. أصبر ليه والدنيا تخرب وبيتي يتبهدل.. لالالال.. أنا 
صبرت خلاص» وقلت هایسیبنا لوحده وسهلت له کل الطرق. 


حدق في الظلام وصارت دقات قلبه كطبول الحرب وعاد لهاتفهء 


وقام بإلغاء الصداقة التي بينه وبين تلك الفتاةء بينما عادت زوجته تهتف: 


دو ممنوع الضحك ده 


-ها أضلمها له ومش ها أخلي آي حاجة في البيت... ها أموته من 
الجوع. ) 

ابتلع ريقه بصعوبة وهي تكمل: 

-لا.. وليه!ء إستنى... ما أنا أقدر عليه لوحدي ولا يهمني. 

بدأ يرتجف» وقرر أن يسير ببطء نحو باب البيت ليهرب منهاء بينما 
كانت تقول برتابة: 

-خلاص» ها أسيبك بقى لأحسن الوقت عدَّى ولازم أقوم. 

سار خطوتین» فقالت: 

- طبعا مش ها أحسس البنات» أنا نيمتهم بدري النهارده؛ لأني 
خلاص نويت له على نية سودة. 

أسرع مهرولا برعب نحو الباب وقد ارتفع صوتهاء قائلة: 

-الليلة... لازم تكون آخر ليلة في حياته. 


كاد أن يدير مقبض الباب لولا أنها اقتربت وهي تضع الهاتف على 
أذنها فرأته»ء وقالت بعد أنهت سريعا المكالمة مع شقيقتها وابتسمت: 


وه ممنوع الضحك «١‏ 


-حبيبي» إتأخرت ليه؟ 
في فار دخل المطبخ تاني... عاوزاك تساعدني علشان نقتله سوا 


يا حبيبي 
قال بحماس وصوته برتعش: 


-والله لأدبحه وأکسر دماغه... هو فين؟ 

قالت بمرح: 

-اقفل الموبایل الأول ورگز معایاء وما تقعدش تقلَّب فيه زي کل يوم 
قال بثقة: 


-لا ما آنا خلاص... حرمت يا حياتي 

ذات صباح في بيت هاديء دار الحوار التالي: 

- حبيبتي صباح الخير 

-استغفر الله العظيم أنت ما تعرفش إن صباح الخير بدعة.. الشيخ 
عبد الهادي اتكلم عنها في كتاب 

الكلام الأخير في حكم صباح الخير 

-طب خلاص السلام عليكم. 

- قولها كاملة علشان الثواب وعليكم السلام ورحمة الله وبركاته زي 
نصيحة الشيخ عبد السلام في كتاب 


آراء الإمام في كيفية إلقاء السلام. 


وه ممنوع الضحك ١م‏ 


- ودول بتسمعيهم في الراديو يا فتحية. 

- قول لي يا فيفي 

ھی فی دی میں بدت 

- طب ما تقولهاش قدام إخواتك 

دول الشيوخ اللي بييجوا في التليفزيون. 

- صحيح» كويتي لي القميص والبنطلون. 

- معلش نسيت أصلي كنت بصلي قيام ليل وسهرت لحد الفجر. 

- ما شاء الله طيب النهارده الخميس مش هنروح لأمي ده أنت ما 
شفتیهاش من شهر. 

- لأ روح أنت وخد الولاد أنا رايحة درس الشيخ همام 

في كيفية صلة الأرحام 

- خلاص لما ترجعي اعملي لنا بسبوسة بالأناناس والكريم شانتيه 


لاحسن أكلتها عند واحد صاحبي ونفسي فيها. 


دد ممنوع الضحك م 


- استغفر الله أنت ما تعرفش إن الكريم شانتيه فيه شبهة في 
مكوناته إنها تحتوي على ودان الخنزير. 

- أعوذ بالله.. بلاش.. طب وبالنسبه للبسبوسة. 

- من اسمها أهه (باس.. بوسة) أنت ترضى إني أعملها. 

- لأ طبعا.. أقنعتيني الصراحة.. طيب هنفطر واللا بدعة. 

- هنفطر طبعا تحب تفطر إيه. 

- والله أنا جعان جوع السنين اعملي أي حاجة مش بدعة ولا حرام 
وأنا هاكلها. 

- طب ها أصلي الضحى الأول وارجع لك. 

O O © 


بعد ساعة.. 


تیکیلام تیررین تیکیلام 


وه ممنوع الضحك «١‏ 


(صوت المعلقة وهو بيقلب الشاي وهي داخلة بطرحة الصلاة). 

- إيه يا حبيبي نت عملت شاي. 

- وفطرت کمان يا ست فيفي. 

- آنا يا دوب قريت الورد بتاعي. وكنت جاية خلاص أعمل لك الفطار. 
- ولا يهمك.. بأقول لك إيه. 

- نعم يا حبيبي. 

- هو الشيخ همام قال إيه عن تعدد الزوجات؟ 


- هتروح لمامتك الساعة كام يا حنفي. 

خوار دسم جا 
(أفكارملضلضة) 


دقت الساعة معلنة بحذر أنها الثالثة عصرًّا 

حلّق أفراد أسرة الأستاذ (حنفي) مدير عام مصنع الأناقة للغزل 
والنسيج حول مائدة عامرة بما لذ وطاب. 

اقتربت زوجته المصون وهي تسير بخطواتها البطيئة وبين يديها 
طبق كبير تكدس عليه ما لذ وطاب من المحمر والمشمر. ‏ 

مالت الام وشغلت حيرا كبيرّا من الفراغء فمال أبناؤها يمينًا ويسارًا 
ليفسحوا لها الطريق لكي تضعه في وسط المائدة وجلست مُخدثة رجّة 
هائلة فاهتز المرق واندلق بحياء من السلاطين المتأرجحة بدلال. 


8 
ودار حوار دسم جدا: 


- پسم الله الرحمن الرحيم.. بسم الله يا بو محمد. 


۾« ممنوع الضحك دم 


- الله! ريحة برام الرز هايلة يا ماما 

- بالهنا والشفا يا حبيبتي.. ما تتقليش علشان العريس اللي جاي 
بالليل 

أجابت (نوسة) وهي غاضبة بعد أن أمطرت المائدة بحبات الأرز وهي 
تمضخ قطعة اللحم التي ألقت القبض عليها مدسوسة في البرام المعمر: 

- ليه هو أنا داخلة امتحان.. اللي مش عاجبه ما يبصش. 

ورفعت حاجبها الأيسر ثم أردفت قائلة: 

-أنا کده زي القمر. 

أشار الأستاذ حنفي إلى ابنته بربع الرغيف المتبقي في يده بعد 
أن قضى على بقيته» وهو ينقنق غارفا في طبق الباذنجان المخلل الذي 
تمددت أصابعه في خنوع وهي مستسلمة لنظرات حنفي المفترسة» وقال: 


- بيقولوا عنده شقة يا نوسة» بس مش هایقدر يدفع مهر کبیرء يا 
دوب الشبكة» بس والله شاب محترم ويعرف ربناء وكمان شافك يا نوسة 
أكتر من مرة ومعجب بأخلاقك وحجابك. 

رفعت أم محمد رأسها فجأة ونظرت إلى الجميع نظرة خاطفة وشفطت 


د ممنوع الضحك مم 


الشوربة من الملعقة شفطة لولبية محدثة صونًا بديعًا رنانًا وقالت: 

- كان نفسي يندفع لها مهر زي نوال بنت أختي» أمال إيه.. هو أنا 
بنتي شوية؟ 

ابتسمت نوسة بعد معركة جانبية مع ورك الفرخة المأاسوف على 
شبابها وقالت وهي ترفح يدها ممسكة ببقايا الدبوس قائلة: 

- آنا نفسي في فرح كل الناس تتكلم عليه وعاوزاه في فندق كير 
وعاوزه العريس شعره ناعم وبيفرقه من النص» ويوم الخطوبة يلبس 
كرافتة برتقاني لون فستاني اللي هايکون بديل. 

ابتسم شقيقها محمد ابتسامة جانبية وقال بصوت خافت: 


-ديل!!.. هو أنت ناقصة؟ 


قامت نوسة بتوجيه ضربة حرة مباشرة لصدر محمد فاهتزتالمائدة 
وتبادلت أصابع الكفتة نظرات الاستغاثة مع وركالفرخةء واستمر الحوار.. 

لوح حمدي بالخيارة التي استشهد نصفها على شفتيه وقال: 

- آنا باقول مفيش لازمة للأوتيل والفرح والكلام الفارغ» وكفاية يكمل 
شقته وأهو تلبسي فستان أختك فيفي.. طالما الولد صالح وتقي ويعرف ربنا. 


سه ممنوع الضحك ١«د‏ 


ابتلعت نوسة ما في فمها ورفعت حاجبيها وقالت: 

- إشمعنى أنا يا بابا؟... وبعدين أنا لازم أخس النص علشان ألبس 
فستان فيفي أصلا! 

انتهز محمد الفرصة وقال: 

- بس أنت خسي وأنا أركبلك ديل... قصدي للفستان. 

التفتت إليه موجهة ضربة ركنية لخده الأبسر فانهارت حلة المحشي 
متعاطفة مح آلامه» وتبادل حنفي مع زوجتهالنظرات» وهنا قررت الام أن 
تتناول أطراف الرغيف.. 

أأ أقصد الحديث لكي تشرح لها عمليًا.. فقامت بإدارة الديك الرومي 
ليكون أمامها مباشرةء وغرست السكين فيه وقالت وهي تعض بأسنانها 
العلوية على شفتها السفلى: 


- لازم نصبر عليه لحد ما يستوي» ونوطي النار. 

أضاف الأب وهو يتناول طرف الرغيف الآخر: 
-وبعدين ما نكترش فيه الملح لأحسن يتهري ويطفش.. 
وأكملت زوجته: 


مه ممنوع الضحك ده 


وبعد ما یستوي ویبقی في |یدینا ویسیب لنا نفسه کده» نمسکه کده 
بالشوكة. ونقطع فیه زي ما احنا عاوزین» وممکن کمان نحمره أو نشویه. 
سألتها نوسة بخوف بعد أن أحسّت بتأنيب الضمير: 


- هو مين يا ماما؟ 
أجابتها ببساطةء وهي تلوح بالسكين: 
- الديك طبعًا يا نوسة.. 


ارتبكت نوسة وتأملت قطعة الديك الرومي التي رفعتها أمها على 
طرف السكين وألقتها في طبقها المستدير.. ونظرت إليها بحَول شديد.. 
وتذكرت كيف يعود أبوها من عمله وعلامات الإجهاد على وجهه. 

ثم التفتت إلى أخيها محمد وتذكرت كيف ينام على الأريكة وهو 
يشاهد التلفاز لمدة ربع ساعة ليتستيقظ على صوت الملعقة وهي 
تصطدم بكوب الشاي وآمّه تقلّب السكر.. ليتجرعها بسرعة وهي 
ساخنة» ليهرول إلى عمله الآخر الذي لجأ إليه ليحاول إكمال ثمن مقدم 
شقة بسيطة مكونة من غرفتين وصالة؛ ليخطب فتاة أحلامه» فأزاحت 
الطبق وقامت وهي تمسح آثار الجريمة من على فمها وقالت: 


»د ممنوع الضحك دمه 


- ماما.. أنا خلاص هابتدي ريجيم من بكره» بابا.. أنا موافقة على 
کل حاجة» وکمان هالبس فستان فيفي.. بس يارب أعرف أخس» محمد 
يا أخوياء لبس إيه النهارده؟ 

رفع محمد رأسه ونظر إلیها بحنان» وقال: 

- أي حاجة من غير ديل ومش برتقاني ها تبقى حلوة.. 

وعلى فكرة أنت مش طخينة قويء ده أنت زي العسل. 

کرس بودي 


-يا بوسي يا بسبوسة 

-أیوه يا ماما 

طنط تهاني الخاطبة جت ومعاها صور شوية عرسان وأنت تتفرجي 
وتنقي وتختاري. 

- إزيك يا تونت 

-أهلًا يا بوسي والله تونت طالعة من بقك زي العسل.. خدي شوفي 
كده على طول إيه رأيك في العريس ده.. مهندس بترول وعنده 28 سنة 


واسمه تامر. 


- لأ. ده حواجبه بتسلم على بعض.. مش عاجبني 


-طب مایسلموا براحتهم.. مش اخوات.. 


« د ممنوع الضحك «١‏ 


طب بلاش خدي ده دكتور أسنان وعنده ستة وعشرين سنة واسمه وسيم. 
- لأ ده رموشه قصيرة وعنده ودن أكبر نص مللى من التانية.. مش 


عاجبني 


-طیب شوفي شوفي.. ده بقی مش هاتتکلمي ولا تنطقي.. رامي.. 


مدرس ألعاب.. شعره سایح أهه والأوصة على جنب أهه سايحة 


على عنیه 
وممکن أكلمهولك يفرق لك شعره من النص يوم الخطوبة. 
- لأ شكله بلدي وفلاح 
-فلاح! 


طيب استني شكلك عاوزة عریس کده استاذ ومهندم.. ما فیش غیره 
- هاتي يا تونت وأنا أنقي لوحدي. 
- خدي يا ضنايا الصور كلها. 
- ده کويس أبو عين خضرة ده صحيح شعره مفلفل شوية بس مش 
مشكلة.. اسمه إيه. 


هه ممنوع الضحك دس 


- زین ما اخترتي يا بوسي.. اسمه جعلص آبو المنادیل ده دكتور 

بيطري قد الدنيا وغني ومؤدب وعيلتهم كبيرة قوي من الشرقية. 

- لالالا.. مش عاوزه جعلص اسمه مش عاجبني.. أنا عاوزة ده. 

- وریني.. آاااه.. معلش يا حبیبتي ده خطب خلاص. 

- طیب حاطه صورته لیه... طیب ده اسمه إیه؟ 

- بس ده الأستاذ حنفي.. طلباته مختلفة شوية يا بسبوسة بلاش منه. 

- ليه يعني يا توونت؟ ده حتی عادي جدٌا وخدوده کبيرة. 

-عاوز واحدة شعرها أصفر وعنيها خضرة وصارخة الجمال ومتفجرة 
الأنوثة... مممم.. وأنت جمالك هادي ياختي ومش بيصرخ. 

-طيب خلاص هاوافق تامر اللي حواجبه إخوات ييجي وأمري لله 
هااستحمل منظره. 

- طيب هاتي بقى بياناتك بالكامل استني لما أطلع النوتة. 


- اكتبي يا تونت.. أنا الحمد لله وما شاء الله عليه ربنا يحرسني 


معايا ليسانس وباحضر الماستر 


سد ممنوع الضحك مه 


-يا ساتر يا رب بتحضري!!! ليه يا بنتي.. اللهم اجعل کلامنا خفيف 
عليهم. 

- وباحب القراءة والرسم على الزجاج. 

- حلو وأهو تلوني الكاسات والكبايات. 

- وعندي مدونة على الإنترنت 

باكتب خواطري.. وأكاونت على الفيسبوك. 

- وماله يا حبيبتي هاتي كل اللي نفسك فيه.. طيب بتعرفي تطبخي؟ 

- طبعًا ومتابعة الشيف شربيني 

-ولك في شغل البيت يا بسبوسة؟ 


- ممم.. بدأت يا تونت وعملت إمبارح لماما سندويتش جبنة 


- طماطم.. !! 


«ه ممنوع الضحك »د 


الباشمهندس تامر سأل. 
- أنا متواضعة جدّا 
وإحنا هانسهل عليه كل حاجة.. شوفي يا تنتوتة 
عاوزه شبكة ألماظ زي ريهام 
ومهري مایبقاش أقل من سوزانء 
والخطوبة تكون في فندق كبير زي هوايداء 
والفرح كمان زي إلهام 
وشهر العسل في ترکیا زي علاء 


وعاوزاه عنده عربية زي خطيب إبتسام. 


-مین کل دول يا بوسي؟ 
-بنات عمي وخالي. 
اللا صحيح أنت اسمك الحقيقي إيه يا بوسي؟ 


-لازم يعني يا طنط 


وه ممنوع الضحك وء 


-أيون يا حبيبة تونت 
-باتعة مصباح الشحات أبو نجمة. 


-ومش عاجبك جعلص... عجبي! 

سامح 


سامح شاب طيب وبيدور على عروسة.. في یوم مامته ندهت علیه: 

- سامح سامح. 

- أيوه يا ماما. 

- طنط تهاني الخاطبة جت تعالى قول لها على مواصفات العروسة 
اللي نفسك فيها. 

- إزيك يا طنط. 


- بسم الله ما شاء الله إزيك يا سامح والله كبرت وعاوز عروسة. 


- يا رب بقى ألاقي عروستي عندك.. لاحسن آنا دخت وتعبت من 


كتر العرايس اللي شفتهم. 


ود ممنوع الضحك وه 


- يارب.. ها قول يا حبيبي علشان أكتب.. استنى لما أطلع القلم والنوتة. 
- عاوز واحدة متفجرة الأنوثة. 

- ليه بس يا بني ربنا يكفينا شر الانفجارات. 

- وعاوزها قنبلة كده لما تظهر في أي مکان. 

- ليه بس ما تعقل يا بني واللا إيه.. ماشي هأکتب 


آهه.. أون.. ب... له. 


- وعاوزها شعرها حریر وبیهفهف کده على خدودها زي الشرارة 
اللي بتطلع لما الواد سيكو الميكانيكي بيشغل مكنة اللحام. 

- سهلة دي الكرياتين حلها يا سامح.. اللي بعده. 

- تكون عينيها خضرة وواسعة ومدورة. 

- هتحسدك يا بني بلاش مدورة دي.. هأكتب عينيها حلوة وخلاص. 

- طيب.. بس اكتبي كمان إنها تكون مش قصيرة علشان تعرف 
تنضف النجف وفوق الدولاب وكده. 


وه ممنوع الضحك « د 


- حااضر.. طويي.. يل.. 3.. زي راس.. ال.. عبد. : 
- وبقها صغیر وبتعرف تحط روج. 
- ما كلهم بیعرفوا هیاکلوه يعني.. بقها ص.. غ.. ي.. ر. 
- ومناخيرها رفيعة وتكون شايلة اللوز واللحمية.. 
- لالالا.. لازم تتنازل شوية يا بني الطلب ده كتير 
- خلاص مش مهم.. أمري لله. 
- وإیه کمان. 
- وعاوزها رقيقة وبتعرف تتكلم كده ومدردحة وفاهمه كل حاجة 
مش قفل. 
ا م 
- بس محترمة وبريئة وما بتطلعش منها العيبة وخام. 


- مدردحة وخام يا سامح! 


۰. - 


وه ممنوع الضحك ده 


- وفاهمه كل حاجة وبريثة يا بني! 

- آیوه. 

- ومتفجرة الأنوثة وبتفرقع يا حبيبي! 

- يوه يا طنط هو أنا ها اتجوز كام مرة يعني. 

- کمل یا سامح. 

- عاوز أحس إني ها اتجوز ملكة جمال يعني ما احتاجش أبص 
لأي بنت بعدها.. عاوزها قمر قمر قمر.. مالك يا طنط بتبصي لوداني 
ومناخيري لیه؟ 

- أبدا يا حبيبي بتأمل فيك وفي جمالك ووسامتك.. خلصت؟ 

- كفاية كده أنا قنوع وهي دي بس طلباتي. 

- طيب تعليمهاء ثقافتهاء دماغهاء إخواتهاء مش عاوز حاجة متفجرة 
كده واللا حاجة. 


- لا مش مهم.. شكلها أهم حاجة. 


سه ممنوع الضحك «١‏ ده 


- طيب إمكانياتك إيه؟ 

- يا مامالا/1|.. 

- مستعد تدقع كام مهر وشبكة والشقة كام أوده؟ 

- يا مامااا/ا.. تعالي طنط عندها أسئلة. 

- يوه يا تهاني؟ 

- فين يا حبيبتي شقة ابنك اللي المحروسة متفجرة الأنوثة هتعمرها 
وتتفجر فیها وإمکانیاتکم في حدود کام. 

- هو سامح ما قالکیش. 

- لأ الصراحة.. هو ما قاليش! 


- عاوزين عروسة بنت ناس طیبین کده وپبیشتروا راجل 

الملا سعر 


في ناس لما تفضفض معاهم يعملوا كده.. وخليني أوصف لكم 
ربع مواقف: 

4 (ني ايام الاستعانات) 

- الإمتحان قرب ونفسي أذاكر 

- مش ها تلحق مافیش وقت 

- أهو هحاول ألقط يمكن ربنا يكرمني 

- ماينفعش أصلّا كان لازم تذاكر من أول السنة. 


- آنا حليت وحش في الامتحان 


- شفت مش قلتلك طول عمرك فاشل 


ده ممتوع الضحك دم 


- آنا قلبي مقبوض 
- یبقی هاتسقط. 
- آنا خايف 
- لازم طبعا تخاف مافيش أمل. 
+ 4% 
”ني الخلانات الزومية“ 
- مراتي مدوخاني وكل شوية تغضب وتروح عند آهلها 
- أنا لو منك أطلقها 
- طب ليه ہس أنا بحبها 


-اتجوز عليها زيزي وأدبها. 


- لالالا... هي بس ساعات بتتغندر عليه. 
- ولح لها في العباية البرتقاني.. واحرق قلبها على الطرح الفوسفوري. 
- هي طيبة مش عاوز أجرحها بس المشكلة مامتها 


« و ممنوع الضحك ده 


- بص أول ما حماتك عينها تروح في النوم بلغ عنها وقول إنها 
إرهابية. 
- هي عارفة إن روحي في العيال وبتستغل کده 
-اقتلهم واقهرها عليهم. 
- مش قادر أعيش من غيرهم 
- انتحر علشان تحسسها بالذنب. 
+ * + 
4 (في المرض) 
- أنا رحت للدكتور 
وحا أعمل عملية علشان لقى عندي (....... ) 
-ربنا پستر. 
- مالك بتقولها کده؟ 


- لا مافیش بس.. ربنا یستر 


و« ممنوع الضحك ده 


طب قول لي هو ايه ال(.... ) ده اللي ها يشيلهولي من بطني. 
- بلاش تعرف أحسن.. وربنا يستر 

- طب يعني ها أموت واللا إيه؟ 

- کلنا حانموت و ربنا پستر. 

- طب أنا خايف ومرعوب وركبي بتخبط على الجيران. 

- بلاش تخبط علیهم باللیل وربنا يستر. 

(عند سکوی الز وة ىن ترو جہا) 


- حاسة إن جوزي متغير من نحيتي 


- يبقى إتجوز عليكي فيفي الرقاصة. 

- بعد الشر.. أنا اللي حاسة إني مش زي زمان 
- أصلك لظلظتي وبقيتي شبه فوزي. 

- عندك حق أنا فعلا بقيت غريبة. 


وه ممنوع الضحك دم 


- وبقيتي كئيبة كمان وودانك قشفت ورموشك وقعت وعمودك 
الفقري بيرقص ماكارينا. 

r 

- مش واخدة بالي قوي. 

- طب إيه رأيك ممكن أقص شعري زي ميسي مثلا أو أضربة في 
الخلاط زي شيكابالا 

- الخلاط اتحرق. 

؟ طب عاعمل يميم ري بتوع الرابع الأكبر 

- ولا رابح ولا فالح طول عمرك طخينة يا أمينة. 

- طب هاشتري لبس جدید. 

- مش لما تخسي الأول! 

- طب هاحاول أجدد حياتي وألبس له جيبة بکرانیش 


- وتجدديها ليه مش لما تعرفي الأول هو اتجوز عليك واللا لأ. 


هه ممنوع الضحك ده 


- طب هو برده طیب وابن حلال 
- متهيألك ده بياكل الفول بالمعلقة. 
- دہ احنا لنا ذكريات حلوة مح بعض 


- بأمارة ما زعلك من سبع سنين كده وقال لك يا فاشلة لما البامية 


اتحرقت. 
- أنت بتفكريني ليه؟ 
- علشان تفوقي أنت لازم تسيبي البيت وتطلبي الطلاق ده مش 
حاسس بيك. 
"يا طيبين الناس دي بتبقى عاوزة بس حد يسمعها 
کلام ویس 


وبیکملوا حیاتهم تاني وهم فرحانین» اسمعوهم وقولوا كلمة حلوة." 

ده ممنوع الضحكت دس 


21 


عروسة المول 


من أول ما تتولد 
-مبروك يا أستاذ كمال اللي جاب لك يخلي لك وعقبال ما تشوفها 


عروسة 
- کلي يا حبيبتي علشان تكبري وتلظلظي وتبقي عروسة 
- حبيبة تيته تعالي هاحكي لك حدوتة 


ومش بتكون حلوة وملتوتة إلا لما يتجوزوا ويعيشوا في تبات 
ونبات ویخلفوا صبیان وبنات. 

وتبدأ البنات تكبر وترسم 

(عروسة المولد) 

وتشتري (عروسة) باربي وتلبسها وتقلعها وتسرح لها وتلون خدودها 
بالألوان الفلوماستر 


وه ممنوع الضحك هد 


وتخلع دراعاتها وتكسر دماغهاء وبعدها تتفرج على فساتين الزفاف 
والدبلة والطرحة وصور المخطوبين وتحلم. 

واتبرمجي يا عنايات على كده» شغلتك في الحياة تبقي عروسة. 

اللبس والتفكير علشان كده والحلم في حدوتة واحدة بس ا 

واحدة بس 

مفیش أي طموح تاني! 

يا بنوتة 

ما تخليش حلمك في الحياة عريس وبس» خليك إنت حلم كل 
الناس بتتمنى إنها تحققه. 

انجحي واعملي إنجازات ومفاجآت» خلي الناس تعرف إنك موجودة 
وخليكى شيء مميزء وقتها حتى لو العريس اتأآخر مش هاتحسي بوجع 
ولا بفراغ؛ لأنك مش هاتكوني فاضية؛ لأن في فرحة تانية وحلم تاني 
ونجاح لسه بيكمل في حتة تانية. 


وقلبك عمرانء مش هايدق على الفاضي. 

وجع 


كانت قاعدة جنب جوزها في البلكونة وشايله بنتها القمر اللي 
شبههاء سرحت شوية واكتشفت إنه بيبص لواحدة! 

- عجباك؟ 

- ممم.. بصراحة؟ 

- أيوه بصراحة. 

- جميلة قوي. 

- نفسك فيها؟ 


- بصراحة.. قوي. 
- إيه اللي عجبك فيها أصلا! 
- عامله كده زي القشطة. 


هو ممنوع الضحك »مه 


- طيب وإيه اللي مأخرك؟ 

- مش جاهز ماديا.. الموضوع موضوع فلوس بس. 

- يا سلام! ومالك متأڈثر کده. 

- خايف واحد غيري يخطفها مني. 

بنتها عیطت.. قامت وطبطبت علیها ونیمتها وغطتها ورجعت له.. 
ووقفت وحطت إيدها في وسطها وقالت: 

- لو معاك فلوس.. 

- من غير ما تكملي مش هااستنى لحظةء كفاية اللي أنا فيه.. واللي 
شفته من يوم ما اتجوزنا 

دمعت شوية وبلعت ریقها وتماسکت وبصت له بثبات» وقالت: 

- ارضى باللي معاك واشکر ربنا۔ 

- هو أنا اشتكيت ما أنا صابر أهه!! 


- ربنا يرزقك الأحسن 
- أصلا ما فيش أحلى منها. 


وه ممنوع الضحك ده 


- ليه يعني! 

- ولا أحلى ولا أنضف ولا أروع ولا.. 

- كفاية.. كفاية. 

ودخلت وغابت شوية ورجعت بشبكتها وحطتها بين إيديه!! 
- خد بيع شبكتي وخد الفلوس. 

- للدرجة دي! 


- أيوه آنا بحبك أكتر من أي حاجة في الدنيا مش مهم الدهب ولا 
الفلوس ولا آنا المهم تكون مبسوط وتحقق اللي نفسك فيه. 

- تسلمي يا حبيبتي.. بس بأقول استنى شوية يمكن ألاقي عربية 
تانية موديلها أشيك من دي واللا إيه. 

- وماله يا حبيبي. 

- طب شيلي الشبكة وهاتي شاي. 


- حاضر 


«ه ممنوع الضحك مم 

ألا هلا بالزوار 


عارفين لما جرس الباب يرن والولاد تجري وهي فرحانة وتقول 
هييييه علشان في ضيف جاي.. 

في ضيوف تفرح» جميلة كده ومبهجة ومبتسمة وخفيفة وظريفة 
وبتيجي معاها الفرحة وترتاح لما تشوفها وتتكلم معاها. 

وفي ضيوف كئيبةء تيجي وتمشي تزود همك وقلبك يتقبض وأول 
ما يمشوا تقول.. الحمد لله. 

على فكرةء في حاجات ما بناخدش بالنا منها: 

حاول تتصل قبل الزيارة وتستأذن علشان يستعدوا-كلنا بنحب 
يبقی شكلنا حلو قدام الضيوف-وأكد عليهم لو الوقت مش مناسب 
يبقی بلاش. 


وه ممنوع الضحك د« 


(بدل ما تروح تخنقهم ولا آنت تنبسط ولا هم يفرحوا بيك) 

البس حلو وخلي شكلك حلو واضحك» لو في أطفال في البيت 
فرحيهم ولو ببونبوناية حايحبوکي قوي. 

(وهاتي لمامتهم شوكولاتة دي غلبانة برده) 

لو رايح لزميلك ما تقفش في وش الباب علشان لو أخته الحلوة 
فتحت ما تجرحش البيت. 

(ولو مامته ما تدخلش رقبتك الطويلة وتقول قين محمد يا طنط 
وتبحلق یمین وشمال) 

بلاش تبقى زي المغص والصداع النصفي تكبس على نفس الناس وتقعد 
سبع ساعات a‏ من كل حاجة وتكرههم في الدنيا وأنت مكشر وقرفان. 

بلاش تطب على الناس فجأة وهم مش محضرين نفسهم. 

(الغخسيل في الصالةء الراجل ضارب مراته وعينها وارمةء بنتهم جاي 
لها عريس ومستشورة) 

لما حد يقدم لك حاجة ما تتقرفش وتكرمش مناخيرك وکل واشرب 


جبر خواطر. 


سه ممنوع الضحك وه 


(کتر خيرهم وبعدین ماله السحلب ما هو زي الفل) 

ما تقعدش في كرسي کاشف البیت اختار مكان مستور علشان 
البيوت عورة وأنت كمان يا حبيبتي بطلي تبصي هنا وهناك. 

لما تروح تزور حد مريض خليك خفیف وقصرء دقایق وسیبه پرتاح» 
وما تاخدش معاك ابنك اللي بيحب يفتش في الادراج وبيموت في شرب 
البيبسي» وتقعد تحکي له زاي خطبت زيزي» هو بيکون تعبان ونفسه 
ينام» وخصوصًا لو عامل عملية. 

ما تروحيش لجارتك وترغي معاها الصبح وتحكي لها قضة حياتك وهي 
لسه ما طبختش ولا سرحت شعرها وجوزها يدخل وهي ناسية وقاعدة 
تتكلم مع حضرتك فيتخض من منظرها وتجيله جلطةء سيبيها تطبخ. 

لو الشخصية اللي بتزوريها بيتهم فيه ابتلاء بلاش نظام.. يا عيني يا 
ختي يا ضنايا ۰ 

الله يكون في عونك جملك كبيرء معلش. 


(مش ناقصاك ما تزوریهاش أحسن) 


لو في امتحانات عند الولاد إلغي الزيارة؛ لأن أمهم في الوقت ده 


وه ممنوع الضحك وه 


تجوز عليها الصدقةء ويا ريت جوزك يخرج مع جوزها اليومين دول؛ لأنه 
في خطر والجيران لبعضيهم. 

في ناس مش بتحب حد یدخل بیتها بالجزم وبیتأذوا جدا جدا بلاش 
تضايقوهم واقلعوها لما تدخلوا جنب الباب. 

(وخصوصا لو الدنيا بتمطر وبتحبوا تلعبوا في المية) 

لو ولادك بيلعبوا مع ولاد الناس اللي بتزوروهم لازم قبل ما تمشي 
تخليهم يلموا اللعب ويرتبوا المكان» علشان هاتدعي عليك وهي بتلمهم 

مش لازم تعلقي على كل حاجة في البيت 0 

هي الكنبة دي مش كانت هناك إنت نقلتي السرير هنا ليه؟ 


وجبتي السجادة دي إمتى؟ وبكام؟ 


إنت رايحة تزوريها مش تحققي معاها. 
بلاش تقوليها الكلام اللي يجرح.. 


سو ممنوع الضحك دد 


مالك خاسة ووشك أصفر كده! 

إنت طخنتي كده ليه! 

مالك متبهدلة کده! 

ما هي كانت بتطبخ من إمبارح» طبيعي تبقى فظيعة.. 

وإنت كمان يا فظيعة.. عارفة إنك زهقتي منها لأن الزيارة طولت 
بس ما فيش داعي تصرخي كتير» وتلطشي في العيال» وتشدي شعر 
بنتك» وتهبشي ابنك كل ما يعدي؛ علشان الضيف بيتكسف وبیبقی 
حاسس إنه السبب. 

(تعبانة ما تعزميش حد) 

أحلى حاجة الستات تقعد مع بعض في مكان» والرجالة في مكان 
تاني؛ علشان كله ياخد راحته» ولما تضحكي مع صاحباتك زميل جوزك 
وجارکم ما يسمعوش ضحکكتك وبتسرعوا. 

لو إنت المعزومة كلي.. كلي حتى لو الأكل محروق» حرام عليك يا مفترية. 
دي طول النهار واقفة على رجليها ونكدت على جوزها علشان العزومة وسنينهاء 


وه ممنوع الضحك دم 


وما تعمليش رقيقة ومش قادرة ومعدتشى مليانةء عارفينك وفأسينك. 


وأخيرًا 
خدوا نية لأننا بننساها 


(عیادة مریض» دخال سرور علی مسلم» حب في الله) 


و د ممنوع الضحك وم 

بنت ناس 

أصلها أرستقراطية ضحكتها شيك وبتحط إيديها على بقها. 

(مش کرررر هقهقهق ولوزها بتترعش) 

مش بتتكلم وهي بتاكل وبتمضخ وهي قافلة بقهاء بتأكل البيتزا 
بالشوكة والسكينة. 

(مش بتضربها مثلثات زي ناس) 


لسانها معووج وبتنطق الحروف برقة» بتقول مش رحت.. مش 


(مش متشكرين يا عم الحج) 


دد ممنوع الضحك ١ه‏ 


بااااي 

(مش سلاموعلیکو) 

وبتقول زي ما بأقول لحضرتك يا تااوونت 

(مش زي مبؤلك کده یا طااانط) 

بتقعد على طراطيف الكرسي وبتسلم بضوافرهاء مش بتعرف يعني 
إيه تقلية وفتة وبرايم وياااي بقى. 

بتفطر کورن فلیکس 

(مش سندوتشات الفول) 

مش بتآكل رنجة وفسيخ. 

(فاتها نص عمرها) 

عمرها ما نضفت ولا سمك ولا فراخ. 

(في دي يا بختها) 


کل شنطها من عند 


و د ممنوع الضحك دم 


Abo Nesma 

(ماركة وکده) 

والشوزات من عند 

Happy gazma 

(دي جزم فرحانة وبتمشي لوحدها) 

جدها أصله تركي وجدتها جبنة ترکي» خال مامتها عنده فيلا على 
ترعة المحمودية. 

(وفي معدية.. أاا.. قصدي لانش) 

دي مواصفات بنات الناس حسب تقييم الناس. 

على فكرة 

المحجبة المحترمة المتربية اللي بتمشي زي الملاك وما تحسش 


بيها برده بنت ناس. 


واللي بتغض بصرها مش علشانك.. علشان ربنا.. برده بنت ناس. 


سه ممنوع الضحك مم 


واللي بتغير طريقها وتمشي من طريق أطول علشان ما تعديش 
على قهوة.. بردة بنت ناس. 

واللي ساكنة في بيت بسيط ولبسها بسيط وما تعرفش ماركات.. 
برده بنٽت ناس. 

واللي بتاكل فول وطعمية وشاطرة في التقلية بنت ناس. 

واللي بتتكعبل في عبايتها علشان طويلة وجزمتها كوتشي.. برده 
ا 

واللي ما بتعرفش فرنساوي وبتقول شکرا ومتشکرین.. برده بنت 
ا 


وسلامو علیکو. 

مشية الستات 


للستات أكتر من مشيةء عارفينهم؟ 

۶ ية البطة المرمة 

ودي لما الست من دول بتلبس كعب عالي وهي هلامية حبتين 
وغالبا الجيبة أو الفستان بحزام فيه سلاسل وفيونكات وبتحصل زلازل 
وبراكين واهتزازات زي عروض فرقة الفنون الشعبية كده. 

وألف مبروك 

مشية السكري 


دي بنوتة طيبة بس هي خجولة جدا هاتلاقوها مندفعة ومايشة 


بسرعة وحاضنة الكتب ولابسة كوتشي وما بترجعش لورا 


سه ممنوع الضحك ١هد‏ 


ومخضوضة وبتبرق وبتبص حواليها كتير زي المدمنين ودي غالبا 
بتقع وبتتكعبل في رباط الجزمة 

وعندها إصابات كتير. 

وألف سلامة 

۶ سشية البہعة 

ودي أعراضها بتظهر لما البنت بتلبس جزمة الباليرينا الفلات دي 
بتاعة البالية ووقتها بتكون مقتنعة إنها بجعة من اللي بيغرقوا في 
بحيرة البجع ما تقلقوش وسيبوها تعدي الشارع حتى لو على طراطيف 
صوابعها ولما توصل سقفولها. 


ودي سايحة.. أأأ.. قصدي عندها إحساس إنها من السياح وبتتفرج 
على الناس في الشارع كأنهم تحف وآثار فرعونية وبتشيل شنطة إيديها 
قصيرة وتعلقها في ذراعهاء وبتلبس كعب عالي جدا ونضارة شمس 


ده ممتوع الضحك سه 


وعقد کبیر أد كده على صدرها وبتعقد الطرحة زي ماجدة في الأفلام 
بتاعة زمان 

وربنا يشفي 

* ية بنت الدايخة 

مش عارفة ليه بيقولوا على الست الوالدة كده رغم إن هي اللي 
دايخة مش مامتها 

ودي أصلا سرحانة وبتمشي على مهلها في خطوط لولبية غير 
مستقيمة ورجليها بتلف على بعضها وبتتفرج على كل الفتارين 
والمحلات وفي الآغر مش بتشتري حاجة. 

وربتا على الظالم والمفتري 

ية المئلت 

ودي ثنائية غالبا بیکونوا أختين 


أو بنتين أصحاب أوي 


هاتلاقیهم ماشيين لازقين راسهم في بعض ودي راس المثلث 


سد ممنوع الضحك وم 


وجيباتهم أو العبايات نازلة على واسع ودي قاعدة المثلث 


والأقصر منهم متشعلقة في دراع الطويلة وكل شوية يتوشوشوا 


ویضحکوا 
ولو لابسين كعب عالي بيعملوا دوشة 


ولو لابسين فلات.. الطويلة منهم بتتكعبل في القصيرة وبيقعوا سوا 


اعترفي وقولي إِنتِ بتمشي إزاي. 


O O O 


» ه ممنوع الضحك مه 


26 
الشاويش عطية 


على فكرة مش شاويش ولا عطية ولا غفير.. إنها جميلة وبنوتة.. 
وما بينكدش على البنات إلا الكلمتين دول. 

البسي ياحبيبتي كده وأنت خارجة وحطي في وشك حاجة 
طول ما أنت عاملة كدة ماحدش هايبصلك. 

ومش ها تتجوزي» وقصري الطرحة دي. 

ولو البنت فتحت بقها وقالت كلمةء 

يقولوا لها... خليكي قاعدة وخلى الحجاب ينفعك! 

كل الشباب والرجالة ما بيحبوش المقفلة.. يا مقفلة. 


والمشكلة إن في شباب بيسمع وبيعمم وخلاص» ويبقى محترم 


ويقول لك أنا عاوز عروسة فاهمةء بلاش المقفلة قوي دي. 


س د ممنوع الضحك دم 


لا هي مش مقفلةء إنتوا اللي مش فاهمينها! 

مش معنى إنها بتخرج بالحجاب أو النقاب قدام الشباب الغرب 
تبقی غفیر. 

مش مخبية جوز فراخ تحت العباية على فكرة ومفيش أرانب!. 

مش معنى إن طرحتها طويلة ومش بتحط ماكياج ولابسه جوانتي 
تبقی شاویش. 

مش معنى إن طرحتها عادية ولبسها بسيط تبقى ما عندهاش أنوثة. 

مش معنى إنها جدعة وبتعتمد على نفسها تبقى راجل. 

مش معنى إنها واثقة في نفسها تبقى غفير. 

لو شديت ودنها حاتسقف زي البنات الجمال اللي ماشيين في 
الشارع, 

ولو خبطتها على مناخیرها هاتغني» ولو کعبلتها هاتحط مونوکیرء 
ولو شدیتها من خدودها هاتضحك» ولو شافت الروج ها تاكله... أأا.. 
قصدي عارفه إنه بيتحط على الشفايف!. 


وعندها جيبة واللهء وفستان بكرانيش» وبتسرح شعرها كل سنة مرة 


وه ممنوع الضحك ده 


الحمد لله بعد ما تستحمى في العيد الكبير. 

عارفة الفرق بين البارفان والجلانس» وعارفة إن البيروسول مش 
مزیل عرق. 

عارفة المودة.. أو الموضة 

بتحب اللون البينك 

(كل البنات بتحبه مش عارفة ليه) 

بتحب القطط والدباديب 

(وبتشتري مادیلیات وسلاسل وعقود کتیر) 

بترسم ورد وهي بتذاکر وخطها منيلء 

بتقراً شعر 

(هي مش فاهماه بس بتحاول) 

إيديها أصغر من إيديك ورقيقةء زيها زي البنات الروشين ويمكن 
أحلى كمانء 

بترقص مع البنات صاحباتهاء وبتسقف وتغني بس لما بيكونوا في البيت. 


«د ممنوع الضحك دم 


نفسها تعيش» هي بس عارفة إن نظرة رضا من ربنا أحسن من 
مليون نظرة إعجاب من الشباب اللي في الشارع. 

ساترة نفسها ومحافظة على الأمانة ويوم ما تكون زوجة هاينزل 
القمر» ويغسل المواعين وينوّر في البيت. ) 

مش لازم تلبس بنطلون وتعمل لنا انبهار في الشارع. 

مش لازم وهي خارجة تطلح نص شعرها من الطرحة» وترسم عينيها 
زي کیلوباترا علشان تبقی بنوتة. 

مش لازم تلبس إكسسوار كإن حنطور ماشي في الشارع علشان 
تلفت نظرك. 


هي ممکن تمشي وما تحسش بيها؛لانها مستورة 


بلاش تظلموها 


سه ممنوع الضحك ده 


27 


علط 


أحيانا لما بتيجي تدور على نصك التاني بتحتار شويةء ساعات 
بتسأل وتعرف عنه غلطة» تقوم تتعقد من كل البنات أو كل الشباب. 

غلطة! 

في ناس بتغلط بس ما نقدرش نعمم الغلط علشان إنسان واحد 
(ملتزم ظاهريًا) غلط غلطة» وبيآكل والعياذ بالله ترمس في الشارع!ء 
وبيشرب استغفر الله العظيم يارب فانتا بالتفاح! أو آخت محجبة أو 
منتقبة استغفر الله العظيم بتآكل جيلي كولا ek‏ 

یبقی کل الملتزمین کده. 

ل طبعًا. 


على فكرة بقى» مفيش عريس متدين 100% لدرجة إنه بيطلع نور 


من ودانه. 


وه ممنوع الضحك ١ع‏ 


ومفيش عروسة متدينة لدرجة إن مناخيرها بتنورء 
(بغض النظر عن إن دماغها بينور بالطرحة الفسفوري.. ) 
ومش كل شاب بدقن يبقى ملاك من السما.. 
ممکن يکون بوشين واحد بدقن والتاني ل 
بس في منهم فعلا ناس زي سیدنا يوسف وزي الفل. 
ومش كل اللي لابسة نقاب أو طرحة طويلة ملاك 
ممكن تكون شريرة وبتغتاب الناس. 
(وفي منهم بنات عسل زي بنات شعیب کده وزي القمرء وفي ناس 


مش متدينة بس بتحبهم) 
التدين مش بيبان قوي ومالوش لون ولا ريحةء التدين مش بيتقاس 
بالمتر ولا بالکيلو. 
الإيمان إحساس جواه 


ها تشوفيه إزاي؟وهو لابس القميص الكاروهات الأخضر وقافل 
زراير الجاكيت البني وفارق شعره من النص! 


و د ممنوع الضحك دم 


الخشوع جواهاء ها تتفرج عليه إزاي من ورا الحجاب! 

یبقی لازم نعرف کده من الأول» مفيش حد مثالي» 

الغلط مش عام. 

إنت مش ملاك» وكمان هو مش ملاك وماحدش بیطیر بجناحات 
وقت السحر. الخشوع جواكم. 

کل واحد فینا جواه خیر» ونفسه ربنا یحبه. 

في أساسيات دي اللي ندور عليها.. 

(طول شعرها مثلا ومناخيرها صفرة وشعرها أخضر) 


(وهو فلوسه ومرتبه.. کده یعني) 


يوووه... آأ.. قصدي.. الأساسيات 

الحوار مهم مرة واتنين» والخطوبة أصلا علشان كده. 

أحسن حاجة لما تروح تخطب ولما يجيلك عريس تبقى طبيعي 
تتكلم بصراحة وبوضوح» وتسأل سؤال بريء» وتشوف رد فعل اللي قدامك. 

مش عارف تتکلم قول له أنا مش محضر کلام لو حابب تسألني عن 


دد ممنوع الضحك دم 


آي حاجة. 

وكل ما يسألك أو تسألك تجاوب وتقول طيب وأنت؟ وتقلب 
السؤال عليه. 

سمعة الإنسان بتفضحه وتسبقه لو كان صالح بيتعرف رغم أنفهء 

ها يشوفوه في المسجد. 

وعمره ما عاکس یار 

وصحابه عارقين إنه مش بيتفرج على تفيدة وهي بترقص» 

ولو کان خبیث ها تلاقي الناس کاشفاه مثلا.. شافوه وهو بيقزقز 
لب في البلكونة 

وكمان شافوه أكتر من مرة وهو بيضرب سندوتشات الطعمية 
ومخلص فلوسه عليهاء وآثار الإدمان بابنة على خدوده ووشه. 

لازم تسألوا عليه» ما ترفضيهوش علشان مش ملتحي رغم إنه حافظ 
نصف القرآن ومصلي وبار بوالديه. 

وما ترفضهاش علشان طرحتها عاديةء رغم إنها لابسة عباية واسعة 
وبنغطس وندور في كم العباية علشان نسلم عليهاء 


ده ممنوع الضحك م« 


الأخلاق مهمة قويء 
الدين كله خلق.. فمن فاقك في الخلق فاقك في التدين. 


O O @ 


وه ممنوع الضحك «١‏ 


28 ۰ 
نوع نادرجدا 


في نوع نادر من البنات بيبقى عندها إحساس إن أهل العريس 
فلاحين ومش مودرن» وإن أهلها من طبقة أرقى» وبتبقى هي وأخواتها 
البنات أو صاحباتها عاملين كده: 

- شفتي بیقولوا على البارفيوم بارفان.. ههههه 

(إنتوا الاتنين غلط أصلا اسمها كولونيا) 

- إلحقوا دول جايبين جاتوه. مش المفروض بومبونيرة فضة وفيها 
شوکولاا 

وتزعل قوي لو خطيبها مش عارف البانتاكور.. والشيميز.. والتونيك.. وال 

*&K&/@$F . 

وتبص له شذرا لو قال شکرا یا طنط 


(أصلها بتقول لمامته ميرسي يا تواانت) 


وه ممنوع الضحكت د« 


وتنكد عليه لو ما جابش لمامتها فازة كروازينية في يوم الأم 

(وممکن تقتله لو جابلها شال صوف) 

وتقعد تنتقده وتقول له قول کده وما تقولش کده وهات دي کده 
وماتعملش مناخيرك کده واشرب کده. 

ولو حماتها سألتها تحبي تآكلي إيه يا ضنايا أعملهولك على الغداء 
تطلب بيكاتا بالشامبينيون وساليزون وباستاء وهي مش عارفة اللازانيا 
دي مرهم واللا شتيمةء 

ولما تزورهم بتعیش في دور الأميرة وأخواتها الأقزام السبعةء أو 
بنت السلطان اللي جاية من مملكة الكرانيش» وبتمشي على طراطيف 
صوابعها جوه الجزمة 

وبتشرب المية بالشوكة والسكينة. 

یابنات» ما تصعبوهاش كده وخليها سهلة. 

دول ناس طیبین» وأهله دول هم اللي ربوه وکبروه لحد ما چه 
وخطبك وعجبك. 


المجد للبنات اللي مش بيعملوا كده 


وه ممنوع الضحك ده 


29 
نصائح لع الکريس 


ابنك رايح يخطب ألف مبروك... 

دي شوية نصايح من واقع كلام البنات والستات» والصراحة هم 
أواريب وبياخدوا بالهم من حاجات عجيبة. 

شوفي... قولي لابنك ما يفرقش شعره من النص. 

لو هو متابج مسلسل فاطمة وكريم ومنك لله يا ظالمةء إنت السبب 


ليه قلتیله إن شعره ناعم.. 
(البنات بتحب العريس اللي مظهره فيه رجولة بلاش الشعر المسبسب 
وبلاش یستشور) 


ركزي على الشراب» لو لقيتي الفردتين مش لون واحد يبقى ابنك 


ده ممتوع الضحكت د« 


عنده عمی ألوان هاتیله فردتین لون بعض.. 

البنات بتبص للشراب ولازم يكون لايق على البنطلون والقميص. 

(الشياكة مهمة) 

لو لابس حظاظة وحاطط جل في شعره وفاكر نفسه أحمد حلمي 

بلاش تكسفي نفسك واهربي. 

(استني عليه سنتين لحد ما يعقل الأول) 

قولیله لما يقدموله كيك أو جاتوه ما یاکلهمش کلهم» وابقي هاتیله 
وانتوا مروحین.. 

(البنات بتستنى اللحظة دي وها تتفرج عليه وها تحكي لصاحباتها 
في التليفون.. أواريب أواريب) 

خليه ما يتفسحش بعنيه في الصالون والستارة والبراويز والسجاجيد 


وهو بیکلمها.. عیب.. عیب. 
(وبطلي إِنت كمان) 


س« ممنوع الضحك «م 


واستنوا لما يقوموا يجيبوا العصير واتفرجوا بسرعة. 

لازم يقص ضوافره؛ لأنهم بياخدوا بالهم منهاء ولازم يكون نضيف 
وظريف ولطيف» ويحط بارفان ويلمح الجزمة. 

(بلاش الكوتشي وبلاش الصنادل) 

(ولو لبس شبشب بصباع مش ها توافق) 


خدوا في إيديكم حاجة» کیس جوافة سبت برتقان.. کیلو شوکولاته 


أو تورتاية. 
(لو ما جبتیش ها تقول عليه بخیل وها تمسکهاله وتذله بیها طول 
عمرهم) 


مش لازم بدلة وكرفتة هي مش ناقصة خنقةخليه يلبس قميصء ويا 
ريت يكون مكوي» وبلاش النضارة الشمس,» إنتوا أصلًا رايحين بالليل. 

مش طول ما انت قاعدة تشکري فیهء کده کده مش ها يصدقوکي 
علشان إنت مامته ما تتعبيش نفسك. 


(ووفري صحتك واشربي العصير وأنت ساكتة) 


130 


وه ممنوع الضحك مد 


لو آخدتوا معاد ما تلغيهوش» ولا تأجليه لان بيکون فيه طواريء 
في البيت» والبنت بتبقى قاعدة بالهدوم من قبلها بتلت أيام» والجزمة 
بكعب عالي وضيقة» ها يدعوا عليكي وعليه. 

(اتصلي بالتليفون قبلها واستأذني بذوق) 

بلاش تقوليلهم إنه كان بينادي على سوبر مان من الشباك وهو 
صغيرء وما تحكيش على اليوم اللي تاه فيه في البحر. 

(هي كمان بتآكل المشابك وتاهت في حديقة الحيوانات» ولقوها 
جنب الزرافة مش كل الذكريات تتحكي لأنه بيتحرج وكلنا بنغلط) 

ماتلبسيش كل الدهب اللي عندك وتستلفي غوايش أختك؛ لأن لو 
طلبوا حاجة بعد کده وقولتوا الظروف ما تسمحش هایفكروك بالغوایش. 
وهي أصلا مش بتاعتك 

(ما تتصنعوش وخليكوا على طبيعتكم والصراحة في الماديات 
أحسن علشان تبقى عارفة البير وغطاه). 

ماتاخديش معاك حفيدتك بنت بنتك وأول أحفادك.. علشان البنات 


فاقسين الموضوع ده 


وه ممنتوع الضحك ١م‏ 


(ها تشرب البيبسي وقال إيه عاوزه عمل بيبي يا تيته وآنت ها 
تقولي أصل ما بتدخلش الحمام مع حد غريب» وهاتقومي وتتفرجي 
على الشقة.. فاهمينك يا أروبة) 

لو قابلوكم كويس والبنت وأنت ماشية خدتك بالحضن» وباستك من 
هنا ومن هناك يبقی دي علامة يا مارد» وفي قبول. 


ألف مبروك. 


O O @ 


سه ممنوع الضحك ١ع‏ 


30 
لظلوظة الملظاظة 


خليك كده.. طول النهار فى المطبخ ما بتفكريش غير في الأكل 
وبس» من صينية البطاطس باللحمة الضاني لطاجن الرز المعمرء ويا 
جماله یا حرکاته یا تکاته. 

واللا البيتشيفور اللي بتعمليه» كفاية فرجة على قناة الطبيخء 
وبطلي تدعي وانت ساجدة للشيف فلان» مش هو اللي ها ينقذ حياتك 
على فكرة. 

ما تتصلیش بيه في رمضان وتقولي له: 

(بحبك في الله ياشيف) 

مش لازم تحكي لجوزك الفرخة بتتنضف إزاي.. 


بلاش تقشري البطاطس وتقمعي البامية وانتوا بتتفرجوا على 


هه ممنوع الضحك د« 


التليفزيون» اعملي كل حاجة الصبح وهو في الشغل يا لظلظ. 

هو مش عاوز يعرف أم محمد جارتكم بتعمل القلقاس بسلق والا 
بالكزبرة الخضرة. حاولي تبصي في المراية قبل ما تجيبي المسلسل 
التركي وهو قاعد» وخدي بالك من المذيعات لو لقتيها حلوة خدي 
الريموت وغيّري» وقولي زهقنا من السياسةء بلاش أول ما يدخل الشقة 
تروحي رازعاه معلقة مربی 

علشان سُكرك يا حبیبي. کار 

صحيح لازم يكون طبيخك حلو بس مش طبيخك بس اللي یہقی حلو. 

ما تسأليهوش كل يوم السؤال اللي مدوخ كل الستات.. أطبخ إيه 
بكره؟!إنت صاحبة القرار ويا خوفي من قراراتك» بطلي تسيطري على 
تفكيره بحلة المحشي. 

(كل يا خويا بالهنا والشفا أنت تشيعيبت طول النهار) 


اتعلمي تتكلمي وتقولي رأيك وتثبتي شخصيتك. ما تشوشيش 
أفكاره بطبق الفتة وتهيمني على نظراته بحتة الكنافة. وبعدين تسأليه 
ببراءة وإنت بتقلبي كوباية الشاي.. 


وه ممتوع الضحك هم 


(مالك ساکت کده یا خویا مش بتکلمني لیه) 

هو بیکون سامعك کویس بس الأکل کابس على نفسه» حا يزهق 
یا لظلظ 

وحا يكرهك يا حبیبتي» وممکن نفسه تهفه على طبيخ واحدة تانية. 

نفسه في شوية رومانسيةء وأنت غرقانة في التقلية. 

حاولي تقري كتاب وتتثقفي شوية واتفرجي على برامج اجتماعيةء 
الدنيا مش مطبخ وأكل وبس.. 

وعلشان خاطري» 

ما تتصليش بالشيف اللي بيطلع في التليفزيون 

هه ممنوع الضحك دم 
31 
لما يجيلك عريس 


يا بنوته.. لما ييجي لك عريس.. ما تستخبيش ورا المكياج خليه 


أا(ا.. قصدي يعجب بطبيعتك» وما تلونيش خدودك وما تلبسيش 
حلق» انت كده بطبيعتك من آجمل ما خلق. 

البسي فستان أو عباية.. الشاب الغلبان من دول بيتخيلك في أحلامه 
بفستان طويل بمبي وديله واسع وزي الأميرة مش بنطلون برگب. 

(البنطلون اللي بركب مافيهوش ريحة الأنوثة وبعدين ما ينفعش 
أصلًا مخ الحجاب) 


بلاش كعب عالي قوي لاحسن تتكعبلي وأنت شايلة صينية العصير 


وه ممنوع الضحك ده 


ويقع على دماغه ها يمشي» خليكى على طبيعتك وبلاش تتصنعي الرقة 
في الكلام. 

ہلاش إنت (كررت) تعمل إيه اسمها (قررت).. 

وبلاش (الاستكرار) اسمه (الاستقرار) 

علشان ها يتصدم لما تتكلموا عن (الواكع) قصدي (الواقع) 

اتكلمي بالراحة وبهدوء ما حدش بيجري وراكي» الضحك بحساب 
وما تخبیش سنانك وبؤك کل ما تضحکي. 

(إنت جميلة ولو مش عاجبه مع السلامة) 

لما تكلمي مامتك قدامه ما تبرقیلهاش وتکزي على سنانك. 


(ها یاخد باله ویخاف ویهرب) 


حاولي تسمعي له. 
(إديله فرصة يقول كلمتين على بعض منك لله يا رغاية يا مفترية) 


لما تقدمي له حاجة ما تراقبیهوش» سیبیه یآکل وما ترکزیش وهو 


«ه ممنوع الضحك «» 


بيبلع.. لأحسن يزور ويموت.. عيب. 

لو حضرتي درسین فقه ودرسین تجويد ما تعقديهوش وتطلعي 
عینه.. مش وقته 

ما تحسسيهوش إنك المفتش كرومبو. 

هو مش جاي تحققي معاه.. خليكى ذكية في الحوارء مش مهم 
تعرفي كل حاجة من أول زيارة. خلي بابا يسأل عنه. 

لو عریس حلو ومتدین وممتاز ما تتغریش بالمظهرء ودوري على عیب 
فیه تذلیه بيه مستقباا.. أأ.. قصدي مفیش حد کامل.. یوووه بقی قصدي ما 
تنبهریش قوي ویغمن علیکی وتنشکحي» فیبان علیکی فيكرهك وتطفشیه. 

(اتقلي أنت كمان زي الفل.. خليكى منضبطة) 

ما تبقيش مغرورة وتتكلمي من طراطيف مناخيرك وتتكبري عليهء 
لو هو بسیط 


بلاش تتعاركي مح أخوك حماده قدامهء استني لما يمشي» واعجنیه 


مع أختك التانية 


دو ممنوع الضحك مم 


لو لابس حظاظة وشعره سبايكي ما تكمليشء قومي اغسلي المواعين 
وروحي نامي» لو اسمه حنفي أو عباس أو من عيلة أبو سحلول ما 
ترفضیهوش من قبل ما ييجي» ممكن يكون أحسن من اللي بتحلمي بيه. 

ما ترفضیش شاب طخين أو أصلع أو بشنب أو أسمر أو صباع رجله 
الصغير معووج أو خرمين مناخيره مش قد بعض علشان السبب ده 
بس... لازم تقعدي وتتكلمي معاه لأنه بني آدم يمکن يکون في قبول 
ويكون الإنسان اللي يسعدك رغم أنفه.. قصدي أنفقك. 

ما ترفضیش شاب محترم ومتدین علشان ما عندوش شقة خمس 
أوض وصالتين وحمام دورين» أصلا كفاية الحمام الدورين. 

مش لازم عربية.. 


(ممكن يكون عنده عربية وما عندوش أخلاق.. تختاري إيه؟) 


مش لازم تعملوا الفرح في فندق خمس نجوم.. 
(الناس ما بيعجبهاش مهما عملتي وها يقعدوا يعايبوا على فستانك.. 
ماله بیت بابا وماله السطوح ده حتى طراوة). 


ه» ممنوع الضحك ده 


مش لازم تعملي زي حسنية بنت عمك بالظبطء كل واحد وله 
ظروفه وجواباته واختیاراته. 

مفيش فارس أحلام حقيقي زي اللي في خيالك» وما عندوش قصرء 
ومفيش حصان أبيض» ومفيش مملكةء وغالبًا ما بيحفظوش شعر.. وما 
عندوش سیف ومش بیحارب.. 

والله ما هايخطفك 


آه والله آه والله آه والله. 

وه ممنوع الضحك د مء 


32 
ست العرايس 


مش لازم تشتري مية وخمسين فوطة وش 
وأربعين طقم سرير 

وعشر کوفیرتات 

وعشر بطاطين 

وست لحفة فايبر 

أصلا مش هاتستخدمي غير اتنين تلاتة. 


مش لازم 24 كباية شاي شكل بعض 


و4 كبابة مية شبه بعض 


والكاسات اللي بترقص في الضوء لوحدها 


سه ممنوع الضحك ده 


والكبايات أم حرف دهبي 

والكبايات اللي بقها معووج 

والصينية م رجلين 

وحامل الكنكة! 

وغطاء الطشطشة! 

ومش لازم طقم الشربات اللي مالوش لازمة وأصلًا ما حدش بيعمل 
شربات. 

مش لازم جميع مقاسات الحلل الألومنيوم والتيفال والطاسات 


والصواني اختاري اللي حا تستخدميه بس أنت مش مهاجرة ومسافرة 


موزمبيق لما تحتاجي تاني ٳبقي اشتري. 

مش لازم حلل بایریکس وفيزون وسيراميك و #$^8>8@ 

مش لازم الشمعدانين والساعة اللي بيتحطوا على النيش من أول 
الجواز هاتوهم حين ميسرة. 

ساعة الحيط اللي بتعمل دينج دونج مش ضرورية عرفوا أصحابكم 


وه ممنوع الضحك دس 


وقرايبكم محتاجين إيه وهم يجيبوها هدية. 

عادي لو إتجوزتوا من غير ما تجيبوا الكاسيت الديجيتال أو 
أبوسماعات كبيرة والميكرويف. 

مش لازم غرفة الأطفال من البداية وممكن تسيبوا غرفة فاضية 
وتقفلوا بابها إيه يعني ولو الضيوف سألوا قولوا لهم دي أوضة الفيران. 

ما تروحيش مع مامتك لبتاع البلاستيكات لأنه هايبيع لكم كل 
المحل والحاجات مغرية.. هاتي الضروري ورتبي أولوياتك. 

مش لازم طقم الصيني 

(الأساسي) 

والأركوبال 

(الاحتياطي) 

و الطقم الفاميه 


(للمعارف) 


وه ممنوع الضحك دمه 


والميلامين 

(للاستخدام اليومي) 

ركزي على الصيني وحاجات بسيطة للاستعمال اليومي. 

مش لازم تشتري طن مكياج و4 كيلو بارفان وكرتونة إكسسوارات 
وجردل مونوكير إرحمي بابا وماما شوية. 

مش لازم تفصلي دستتين فساتين 

وتشتري دستة بیجامات شتو 

ودستة صيفي 

وشباشب وقباقیب 

وشنط وصنادل وکوتشیات 

وشوية عبايات 


أصلا وزنك حا يزيد ممكن حاجة بسيطة أو حا تضربي خالص ف 


خسارة الهدوم استني شوية. 


وه ممنوع الضحك ۸م 


بلاش طرح کتیر. 

بلاش مفارش مالهاش لازمة. 

مش لازم حفلة في الخطوبة وحفلة في الشبكة وحفلة في كتب الكتاب 
وحفلة في الزفاف.. خلي كله عائلي والحفلة واجتماع الناس يوم الزفاف. 

مش لازم كل الهدوم تبقى جديدة خدي هدومك القديمة معاك ما 
حدش ها يحاسبك. 

مش لازم تفتحي الدولاب والنيش وكل حاجة والناس تتفرج وتعرف 
كل حاجة عندك» وتطلح تحكي بره» دي خصوصيات وعادة سيئة عاوزين 

اعرفي ظروف والدك المادية 

أو مامتك لو هي اللي بتصرف في حالة وفاته 

وحطي حدود 

واكتبي بالورقة والقلم ورتبي الأولويات 


في حاجات لازم تشتریها تبقی آولویات. 

وه ممنوع الضحك وم 


وفي حاجات ممکن تأجليها 

وفي حاجات ممكن تتلغي خالص. 

وخصوصًا لو لك إخوات أصغر منك. 

ارحميهم وخلیكى عاقلة 

وارحمي عريسك برده» وتوافقي معاه على حاجات الشقة» واختاروا 


المتوسط سعره» وارضي ووافقي حسب ظروفه؛ لأن وراه حاجات كتير 


O O © 


و« ممنوع الضحك « د 


33 
وء مروا من هنا . 


في بیت کان دافىء قبل أن تنير شاشات الحاسوب» وفي بيوت 
كانت تعشش عليها أطيار السعادة قبل أن يحدث الآتي... 

مر من هنا 

هي: محمد 

هو: نعم 

هي: هاتيجي تتفرج معايه على التليفزيون 

هو: حاضر بس أقرأً الإيميل وجاي.. وبعدين ما أنا قريب أهه 
افتحي بس واتفرجي وأنا متابح معاك 

هي: إيه رأيك؟ 


هو: في ٳيه 


147 
ڪڪ‎ HHHH 


ود ممنوع الضحك «١‏ 


هي: في الموضوع اللي اتكلمت عنه فوزية السبعاوي 

هو: معلش كنت مركز في اللي بأقراه.. قوليلي مختصر 

هي: كانت بتتكلم عن (.... ).... إيه رأيك 

هو: آه عندها حق 

هي: إيه!!!يعني آنا حيوان أليف! 

هو: إيه أنا قلت كده! 

هي: ما هي قالت إن الستات اللي قاعدين في البيوت دول زي 
الحيوانات الأليفة تأكل وتشرب وبس 

هو: لأ طبعا إنت ست الستات 

هي: ربنا يخليك.. هو انت بتقراً إيه؟ 

هو: مواضيع ظريفة جدا 

هي: طيب أنا عاوزه أتعلم أدخل على الإنترنت أهو أقرأً شوية 
وأسلي نفسي 


هو: ليه.. هو انت عندك وقت؟ 


د د ممنوع الضحك دءه 


هي: أصلي بأزهق وكمان إنت دايما مشغول عني بالنت ومش 
بتتکلم معایه 

هو: ليه بس ما أنا فعاك أهه.. وبعدين بلاش اختلاط على النت.. 
ده ملیان بلاوي 

هي: بس... 

هو: لأ... بلاش إنترنت 

وفي تلك اللحظة كان يكتب ردا على صديقة له كتبت منذ لحظات: 

(آنا زهقانة) أراد أن يخفف عنها وید یتب بینما كانت زوجته 
تفرك يديها أمام شاشة التلفاز وقد ظهرت على وجهها علامات الألم 
وقالت بصوت واهن.. 

هي: محمد.. أنا زهقانة.. ومخنوقة.. تعالى اتكلم معايه شوية 

هو: طيب بس آخلص أصلي بأكتب في موضوع مهم 


مرت من هنا 


هي: يا حماده 


ده ممنوع الضحك دم 


حماده: أیوه یا ماما 

هي: قوم يالا 

حماده: حاضر یا ماما.. قمت أهه.. بتعملي إیه 
هي: بأكتب حاجة بس على النت قوم اغسل وشك 
حماده: حاضر 

ومر الوقت 

هي: حمااال0۱۱11۱1١ااده‏ 

حماده: أیوه ياماما 

هي: غسلت وشك 

حماده: أیوه واتوضیت وصلیت وقاعد وراکي من ساعتها 
هي: ساعتها! دي دقيقة 

حماده: لا يا ماما نص ساعة 


هي: جعت؟ 


حماده: قلت لحضرتك أريع مرات عاوز آكل قلتيلي لحظة 


د ته ممنوع الضحكت دد 


هي: حاضر يا حبيبي أنا قايمة أهه بس ما تجيش ناحية الكومبيوتر 
حماده: حاضر 

وبسرعة أعدت له الطعام وعادت للحاسوب 
حماده: ماما بابا ها يیجي إمتی؟ 

هي: شش.. ما تکلمنیش وأنا بأكتب 

حماده: حاضر... ممکن ألعب بلاي ستیشن 

هي: روح روج ` 

حمادة: ماما 

هي: خير.. مش قلتلك لما تلاقيني مشغولة تسيبني 
حماده: في دخان في المطبخ 

هي: عااا111111١١١0١١١١..‏ اللحمة اتحرقت 


حماده: ما أنا قلت لك إن حلة اللحمة نشفت ما رديتيش عليه 


هي: بس.. روح هات التليفون علشان نطلب أكل جاهز 


ود ممنوع الضحك «م 


حماده: هه التليفون.. ماما هو حضرتك عاوزه الصفحة اللي بتكتبي 
فيها دي؟ 

أصلي ها أقفلها وألعب شوية على الكومبيوتر 

هي: صفحة إيه 

حمادة: كيف تتحاورين مع أبنائك وكيف تطيعين زوجك 

ااب 

مر من هنا 

الأم: تك تك تك.. يا أسامة 

أسامة: أيوه يا ماما 

الأم: إصحي يا بني.. طول النهار نايم 

أسامة: يا ماما ما آنا كنت سهران طول الليل 

الأم: طب قوم أقعد معانا شوية 

أسامة: يا ماما عاوز أنام... حرام أنام يعني 


الأم: خلاص يا حبيبي.. نام 

وه ممنوع الضحك د« 


أذن العصر 

الأم: تك تك تك.. أسامة 

أسامة: يوووه... أيوه يا ماما 

الأم: يا بني العصر أذن من ساعتين وانت ضيعت الظهر.. قوم الحق 
العصر قبل ما المغرب يؤذن 

أسامة: حاضر حاضر. اعمليلي بس الشاي 

ومرت الساعات واستيقظ أسامة بعد أن نام الجميع» جمع كل 
الصلوات ودخل إلى المطبخ» ووجد طعامه ملفوفا بعناية ومغطى 
بفوطة بيضاء. 

أكل وحده 

وشرب الشاي وحده 


وسهر وحده 


ونام بالنهار وحده 


بعد أن قضى الليلة كلها على الحاسوب يدردش مع أصدقائه 
ويتحاور ببراعة 


وه ممتوع الضحك دمه 


ولم یفته آن یشکر صدیقه على موضوعه الذي طرحه وکان عن(البر 

بالوالدین) 
+ + * 

مرت من هنا 

ترررررررررررن 

دق جرس المنبه 

هي: أحمد.. أحمد.. قوم علشان معاد الشغل 

هو: حاضر.. اعمليلي القهوة بسرعة 


هي: من عيوني 

هو: تسلم عيونك 

هي: آدي القهوة.. وآدي القميص كويته.. وآدي الجزمة لمعتها 
هو: تسلميلي يا ست الكل 

هي: ربنا يخليك لينا يا رب ويكرمك 


هو: عارفه يا زكية أحسن حاجة إنك مش بتشتغلي.. مش عارف لو 


۾« ممنوع الضحك مه 


كنتي بتشتغلي كنت ها أعیش إزاي 
هي: ليه 
هو: بأغير عليك.. والغيرة بتاكلني لما بأفكر إنك واقفة تنشري بس 
في البلكونه.. تخيلي بقی لو خرجتي.. ها أموت 
هي: بعد الشر عليك 
هو: آنا نازل 
هي: ممم.. ممكن أدخل النت شوية 
هو: مش إحنا اتكلمنا قبل كده وقلت لك أنا بأزعل من حاجات 
هي: صدقني أنا بأقرا كتير وبأستفيد وبأكتب في مواضيع حلوة 
هو: لأ... مش موافق 
وخرج زوجها ورن الهاتف 


تررررررررن 


هي: ألو 


وه ممنوع الضحك مه 


صاحبتها: إنت فين؟ 

هي: معلش مش ها أقدر أدخل 

صاحبتها: لیه؟برده جوزك مش موافق؟ 

هي : أيوه 

صاحبتها: أدخلي وهو مش موجود.. بالنهار يعني.. ومش لازم 
تقولیله.. وبلاش خالص لما يكون في البيت 

هي: تفبکري 

صاحبتها: هو احنا بنعمل حاجة غلط!!! وبعدين اللي بنكلمهم 
متجوزین ودول زي اخواتنا 

هي: عندك حق.. ثواني وجايالکم 


x 


تری 
كم مرة تنظرين أختي في وجه ابنك وهو يكلمك 
وهل عدد مرات نظرتك لاشاشة أكبر أم أقل؟ 

وكم مرة تتحاور مع زوجتك في أي شيء نتحاور فيه هنا؟ 
وهل تتحاور معها كما تتحاور مع الأشباح التي تخاطبها على الشاشة 
وكم مرة تتابعين كلمات زوجك كما تتابعين كلمات صديقاتك علی 


المنتديات 

وهل تعملین بما تنصحین به 

وكم عدد المرات التي رددت أمك فيها عن باب حجرتك يا بني ويا 
أخي الشاب 

وهل بقي من عمرها من اللحظات ما يكفي لترضى عنك 

دعونا لا ننساهم 

وتذکروني 

مررت من هنا! 


O O O 

34 
احترس من المهلبية 


المهلبية هي علاقات هلامية جيلاتينية على شبكة التواصل الاجتماعية 
وبتلاقيها ملخبطة وفيها حاجات بتمشي وكلاكيع؛ لأنها صحوبية بين 
اتنین في شات ورسايل مستخبية وتالتهم شيطون الخناس. 
وتعالوا نشوف مثال: 


مهلبية سادة 


- چوجو وتيتي 
اللي هم (جابر) وفتحية 


ودول بيحبوا بعض من سكات على الفايسبوك وفاکرین إن ماحدش 
واخد باله 


هو يحط صورته بالقميص المشجرء وهي 


و « ممنوع الضحك دس 


like 

وهي تحط صورتها بالعباية البرتقاني أم كسرء وهو 
like‏ 

والكومنتات بتسیح خالص وفي رسايل خاصة 

وبابا قاعد يدفع فواتیر الإنترنت» وماما فاکراها بتذاكر 
وبعد الشات اللي كله حب بيقول لها: 

لا إله إلا الله 

وبتقول له: 

محمد رسول الله 

مهلبية بالآيس كريم 

- فيفي متجوزة وعندها38سنة 


ورامي 25سنة 


(هي تقول له ياختشي كميلة وحا اشوف لك عروسة.. 

وهعهعهع.. وديجي ديجي دو.. 

على فكرة 

هو مش زي أخوك الصغيرء ولا ابنك 

وحا تتزحلقي قصدي تنزلقي في الشات وممكن تتكسر رقبتك. 

مهلبية بالمكسرات 

- حمادة متجوز وشوشو متجوزة 

والشيطان بيزحلق هنا خالص وممكن حمادة يقعد يكتب بالساعات 
ل شوشو علشان عندها مشكلة مع جوزهاء أصله جرح شعورها لأنه بياكل 
البطيخة مراكب مراكب مش مكعبات بالشوكةء وبتفضفض لحمادةء وهي ساندة 
على المكنسة ورابطة راسها بالإيشارب الأخضر وبتعيط.. علشان بتثق فيه. 

وحمادة غرقان في المهلبية وفاكر نفسه بابا ضياء بتاع برنامج"ماذا 
تفعل لو كنت مکاني". 

وقاعدة بالبيجامة الكاستور المقلمة وشعره منكوش وبيكلمها على 
الشات وسايب مراته دمعتها على خدها.. 

وه ممنوع الضحك ءم 


طب مش تشوف نفسية مراتك الغلبانة الأول» واللي ها تتسأل 
علیها قدام ربنا. 

صديقتي الحبيبة والغالية: 

تعالي وفضفضي معايه أنا واخواتك 

معانا آم محمد وأم أحمد وأم سارة وأم رامي 

وفاضل لنا أمنا الغولةء ونبقى كملنا الطقم» وممكن نعمل جروب ونسميه 


ما تفضفضي لواحدة ست أهي حنينة برده 


هو لازم راجل! 

بلاش المهلبية» وخليكي في الرز بلبن 
وتعالي فضفضي لاخواتك 

إحنا هانريحوكي يا شابة 


OO O@O 

35 


أشياء تعين على غض البصر 


رکزوا کدهون 
علشان تقرب من ربنا 
الآباء 


مش لازم تسأل على مستوى ابنك الدراسي کل يوم ورایح جاي ع 
المدرسة... عرفنا إنك أب صالح 


كفا 


, 


(الأبلة حلوة وبتحط روج) 


ومراتك الغلبانة بتحل الواجب وطالع عينها. 

د د ممنوع الضحك «١‏ 


الشباب 

وأنت ماشي في الشارع بص على جزمتك وعد بلاط الرصيف» وما 
ترفعش راسك إلا وانت بتعدي الشارع بس» الناس حا تفتكرك مفكر أو 
کاتب وکده» وحا تتشهر بعد فترة بإذن الله. 

(قول یا رب) 

البنات 

خليكي خجولة وبصي في الأرض ودوري وبحلقي» يمكن ربنا يرزقك 
وتلاقي جنيه هنا واللا هناك 

حا ترزقي إن شاء الله 


المثقفين 


لو أنت ما شاء الله مثقف ومتابع النشرة أو برنامج حواري من دول 
والمذيعة حلوةء ركز في شريط الرسايل» مسلي وجميل وبيحكوا حكايات. 


بلاش تنقل نظرك مباشرة من على وش المذيعة وتبص لمراتك فجأةء 


وه ممنوع الضحك وم 


إديها فرصتها دي غابانة و لسه غاسلة المواعين ونفسيتها تعبانة. 

بص للنجفة لحد ماالمذيعة تمشيء» وأمرك لله. 

الستات 

ركزي على الكرافتة بتاعة المذيع أو ودان البطل لو متابعة مسلسلء 
وبالمتابعة ها تعرفي مين بيكرر الكرفتات ودي تمارين للذاكرة. 

وبلاش تركزي مح إيدين المذيع لو متعصب علشان ها تدوخي 
وممكن تتحولي بس مش مشكاة. 

النضارات 


لو أنت بتلبس نضارة أبشرء اقلع النضارة واتفرج وإدعيلي» هاتشوف 


(اعتبره رادیو أجدادنا کانوا عایشین من غیر تلیفزیون وکانوا زي الفل) 
العائلات 


لو المشكلة في جوزك وللأسف مدمن مسلسلات وأفلا» خلي 


حركاتك سريعة 


» ه ممنوع الضحك هد 


أول ما البطلة تيجي إخطفي النضارةء وقولي بصوت مصطنع رقيق 
تصحبه نبرات الحنان» واحذري من نظراتك: 

- الله يا حبيبي» باحب شكلك من غير النضارة. 

ها يفرح بنفسه وينسى البطلة. 

(مۇقتا) 

الرياضيين 

بلاش تتابع الأوليمبيكيات 

أيون... 

وتعمل رياضي 

في جمباز وبنات ومایوهات 


وانت كنت عارف من الأول... يبقى قاصد وسيئاتك ها تزيد.. 


تابع كل الألعاب التانية وبلاش دي. 


وه ممنوع الضحك د« 


(وانت.. إلغي القناة وجوزك في الشغل) 

ربات البيوت 

لو لقيتي واحدة من بتوع... سيداتشي آنساتشي ساداتشييي 
إخطفي الريموت ما تسكتيش» وهاتي سبيس تون للعيال. 

اشتري له جرايد.. القراءة للجميع 

وخدي بالك من جوزك» مش لازم قناة فتافيت طول النهار.. 

لأن اللي بيفرفتوا ويفتتوا ويتفتفتو ستات ومستشورين ولابسين 
وأنت ماسرحتيش من أول إمبارح. 

الزهقانين 

بلاش برامج الرياضة للجميع بتاعة كابتن سماسم اللي لابسين 


استرتش دول وبیقفوا صفین وبیتنططوا ویترقصوا 


قال إيه تمارين للمفاصل ووجع الضهر والرقبةء عيب كده. 


ھ » ممنوع الضحك دد 


وأخيرًا 
ما تبصش للحرام 


وتفتح عينيك في الحلال 


O O © 


ده ممنوع الضحك وم 


36 
کلاع للمکلبظین 


أيون مكلبظين.. 

ركزوا معاية 

لحد إمتى حاتفضلي حساسة؟ 

ولحد إمتى حضرتك هاتزعل! 

سيبك منهم وحب نفسك وحبي نفسك 

ماهو لو فضلت قاعد في عزلة وحاطط إيدك على خدك وما 


بتقابلش حد 
إنت بس اللي هاتتوجع. 
إنت بس الخسران 


وه ممنوع الضحك وم 


مكسوف من نفسك ليه.. هو الطخن حرام! 

ما تتكسفش إلا من حاجة حرام 

ممنوع الاكتئاب 

ممنوع الحزن 

ممنوع إنك تتقمص لو حد قال لك اللبس ده مش مناسبك وخصوصا 
لو من عيلتك خدها بروح رياضية 

اضحك معاهم؛ لأنهم بيحبوك وفكر في رأيهم. 

البس لبس واسع وشيك 

اعرف إزاي تداري عيوبك 

بلاش بنطلونات ضيقة يا طماطم 

وبلاش القميص والبدلة الضيقة يا بطاطس 

عارفين رجاء الجداوي... عارفينها.. صح 

طول عمرها شيك! 

عمر ما طخنها منع إنها تلفت نظرنا بشياكتها ولبسها ولونه 


سه ممنوع الضحك هه 


بتعرف تخبي عيوبها 

البسي اللي يناسب جسمك وانبسطي مع البنات.. وعقود بقى 
وإشاربات وعيشي حياتك 

ولما تخرجي حافظي على الحجاب. 

عيش حياتك وبلاش تزعل 

على فکرة دمکم خفیف 

ما اعرفش لیه بس هو کده 

الطخان زي العسل وروحهم خفيفة 


لو حبيت نفسك وتقبلتها 
ها ينجح الريجيم 
آه والله 


وها يبقى سهل.. لأن معنوياتك مرتفعة 
ولأنك فرحان ومرتاح نفسيًا 


عزيمة بقى وإصرار وكده 


ده ممنوع الضحك ده 


ما هو لازم برده ننظم أكلنا علشان صحتك أصل الصحة نعمة 
خلاص 

من النهارده لازم تضحك 

بص لنفسك في المراية وكلمها 

قول لها أنا بحبك وحاساعدك 


ابتدي رجيم وكافيء نفسك كل أسبوع مرة.. واكتب لنقسك لما 
تخس کلام جمیل 

امشي كتير وسبح واستغفر وأنت ماشي 

ولو مرة حد سخر منك أو زعلك كبر دماغك 

وعلى رأي المثل 

البنت اللي ملهاش خدود.. ملهاش وجود 


وه ممنوع الضحك م« 


37 
احتفال ڊريء 


دار حوار ساخن في أحد المصالح الحكومية حيث دلفت إحدى 
الموظفات بلباسها الأنيق وقوامها الرشيق وعطرها الفتّان فأدارت رؤوس 
الجميع. 

وكانت نهاية اليوم.. عودة الأستاذ "منير" إلى بيته ساخطًا على 
زوجته التي ذهب بريقها بسبب الحمل المتكرر» وصارت كئيبة كما 
همس لنفسه وهو يصعد الدرج خطوة... خطوة 

وأخيرًا.. وضع المفتاح في الباب.. وأداره ليدخلء وقال بخنوع: 

-السلام عليكم.. مالك يا حبيبتي؟ 

قالت بألم: 


وه ممنوع الضحك مه 


-أهلا يا منير.. ما نمتش ولا ثانية يا منيرء العيال زي القرود من 
ساعة ما انت خرجت وهم على دماغي. 
قال برثاء: 
- معلش 5 يعينك.. ب.. بأقول لك إیه 
ردت وأحد آبنائها يتسلق كتفيها: 
-أیوه يا حبيبي 
قال بحزم: 
-إحنا لازم نبداً ریجیم من بکره 
ردت بهدوء وهي تحاول أن تكتم صرخات الألم بعد عدة لكمات 
من ابنها على ظهرها وهي تتحدٹ: 
-وماله يا حبیبي.. نبداً 


قال بحماس شديد» وقد بدا البريق في عینيه: 


-وإيه رأيك تقصي شعرك وتضربيه في الخلاط من زمان ما شفتکيش 
کده 


ده ممنوع الضحك ده 


أجابت ببرود: 
-حاضر من عنيه بعد ما أخلص تطبيق الغسيل ها أنزل أقص شعري 


قال بانبهار: 
-وعاوزك کده تلبسي فستان جميل جميل» آخر حاجة.. وحطي 
مونوکیر 


قالت بصوت مشروخ: 
-حاضر يا حبيبي بعد ما أغسل المواعين ها أنزل أشتري فستان 
بکرانیش» وها أحط مونوکیر 
قال وهو يرفع حاجبه الأيسر: 
-وحطي روج 
أجابت في خفوت: 
-حاضر ها أكوي قمصانك وأروح أحط روج 


أضاف وهو يرفع حاجبه الأيمن: 

-واعملي حاجة في دماغك 
أجابت ببهجة مفتعلة: 
-حاضر ها ألمع النجفة وألبس الأباجورة في دماغي 
أضاف أخيرا: 
-ورکبي رموش... عاوز رموش.. رموش 
ردت وهي تجرَ على شفتيها وابنتها تجذبها من شعرها: 
-حاضر یا حبیبي... رموش رموش 
واتجه إلى غرفته حيث نام لساعات طويلةء وفجأة. وبعد آذان 
المغرب بلحظات استيقظ على صرخة مريعة.. 
فتح عينيه فإذا الغرفة مظلمةء والدخان منتشر في كل مكانء 
ورائحة الحريق تملا أنفه» حاول أن يتحرك من مكانهء فإذا بها تنقض 
عليه وتمسکه من کتفیه. 


هه ممنوع الضحك ١ه‏ 


قال بفزع وقد ارتعدت فرائصه: 

-فيه إيه.... إنت مين؟ 

قالت بدلال: 

-أنا يا حبيبي 
ازدرد ريقه بصعوبة وقال: 

-عينك مالها وإيه الإسود اللي حواليها ده؟.. وشعرك ماله إنت 


_اتكهربتي؟ وإيه الأحمر اللي حوالين شفايفك ده... ولابسه جلابيتي البني 
ليه ومين قطع کمامها کده؟ 


قالت بفرح: 


-مش انت عاوز رموش وآسود وأحمر وکرانیش 


قال وهو یرتجف: 


-آه يا سوادي قصدي يا حیاتي.. بس ليه... ؟ 


مه ممنوع الضحك دم 


قالت بدلال: 
-أصل النهارده الهالوين يا حبيبي. 
E‏ 
«خفف عن زوجتك الضغط والمسئولية وهي ها تلاقي مساحة 
وتهتم بنفسها من غير ما تطلب» 


O O @ 


ده ممنوع الضحك ده 


38 
حفك عليف 


کلمتین ما بیطلعوش إلا من قلب بیحب بجد 

قلب نضیف» بیبقی جاي يصالح لأنه مصالح نفسه 

ساعات تتخانق مع شريك حياتك 

زوجك... زوجتك 

نصفك التاني زي ما بيقولوا.. والأصح (كلك) التاني ما هي خلاص 


بعد الجواز والحب مابتبقوش نصين بتبقوا حتة واحدة علشان كده 


بتتوجع قوي لما بتزعل منه. 
بتزعل وتبعد وتسکت وتفکر وتفکر 


وتحس إنك بتتحرق. 


هه ممنوع الضحك «١‏ 


ولو حد حاول يهديك مش هتسمعه ولا هتشوف كلامه لأنك بتبقی 
عاوز تحكي بس اللي بيوجعك.. 

عاوز حد يسمعك. 

وعلى فكرة مش هترتاح مهما اتكلمت ومهما بكيت؛ لأنك مش 
هترتاح إلا لما تتكلم مع اللي أنت أصلا زعلان منه. 

الشيطان مش هيسيبك وهيفكرك بكل غلطة وكل هفوة 

وممكن حاجات أنت وقتها اتصرفت بحكمة وعديتها وأخدت ثواب.. 

بس إبليس اتغاظ وعاوز يحبط لك ثوابك ومش هيسيبك. 

وهتلاقيك بتقول لنفسك وللناس: 

(أنا) عملت مرة 


و(آنا) سامحٽ مرتين 


و(أنا) ما رديتش في اليوم الفلاني 
ومش كفاية إن (أنا) استحملت كذا وكذا 


فاکر....... ؟ 
فاکر لما شفتها أول مرةء لما رحت تخطبها.. رکز.. وافتکر 
مش قصدي ول نظرة لا... اول دقة قلب في صدرك حسیت بیهاء 


وأنت بتتكلم معاها وعرفت إن هي دي 


خطفة كده في روحك.. 
بتبقى عاوز تحط إيدك على قلبك علشان تمسکها قبل ما تهرب 
من فرحتك.. 


بتزعلها ليه بقی.. دي حبيبتك 

طیب مش بتسامحها ليه... سامح وعدیها. 

فاكرة...... ؟ 

فاكرة لما كنتي بتحسي إنك طايرة في السما وسط السحاب وعاوزة 
تحضني كل الناس وتتنططي من الفرحة علشان هو اتصل بيك وقال لك 


د« ممنوع الضحك د« 


مش ده جوزك حبيبك.. 

بتزعليه ليه؟ 

طب مش بتعديها له المرة دي ليه؟ 

ما تقولوش كرامة 

" الحب بين الزوجين مافيهوش كرامةء في صحيح مسافات وزوايا 
بتتظبط من قبل الجوازء لما بتروح تخبط على باب بيتها وتختارها صح» 
بنت الطيبين ومتربية وعارفة يعني إيه (أصول) ولما بتوافقي عليه 
لأنه على خلق ودين مش منظر وبس» ساعتها بیبقی في رصید قدیم» 
ومواقف تتشال على الرآس» وکلام مایتنسیش 

کلام حلوء وحاجات حلوة کمان کتیر". 

افتكر كام مرة فرحت مع (كلك) التانيء افتكر السكينة اللي انت 
مفتقدها دلوقت وانت زعلان معاهاء مش هترتاح على فكرة إلا لما 
تتصالح معاها... کلنا کده. 


في مساحة ود ورحمة لازم تفضل في كل بيت وكل قلب 

ده ممنوع الضحك دم 


عندها بتنسى كرامتك وتقلع التاج اللي على راسك وتمشي حافي 
ما حدش أحسن من حد 

إنت وزوجتك 

وانت وزوجك 

مش عيب ولا حرام إنك تقول.. أنا أسف 

(حقك عليه) 

اتشجع وقولها وانت ثابت وخد نية 

خدها لله 

قول لحبيبك.. حقك عليه 

ويا بخت اللي يسبق ويأخذ الثواب والأجر. 

اللهم أنزل السكينة على بيوتنا جميعا وبيوت المسلمين 


واسعد کل زوجین 

تیکییلاع تیکلام تیکلام 


استيقظت على صوت جرس هاتفها النقال» وكان هو المتصلء 
أخبرها بحنان أنه في الطريق إلى البيت وطلب منها أن ترتدي ملابسها 
وتتأنق هي والأولاد فرحت وقفزت من فراشها فهي فعلا تحتاج للخروج 
فالأسبوع كله كان ضجيجًاء اختبارات الأولاد. وتنظيف الشقة استعدادا 
لرمضان» غسل السجاجيد وأشياء أخرى. 

فووووم فوووم» فررررووووم 

وصل في موعده بابتسامته الساحرة وسيارته العجيبة. 

وكانت في منتهى الأناقة. العباءة والطرحة والحقيبة الفاخرة 
والحذاء اللامع» وركبوا معه. 

مروا أولًا على بيت أمها فصعدت وحدها وسلمتها الأبناء» ونزلت 

بسرعة وهي تطير كالفراشةء استقبلها بابتسامة هائمة وقاد سيارته 
بتهور وکأنه شاب مراهق! 

بدأ يضحك ويغني ویهمهم و یحدث نقسه.. 

لم تفهم منه يتا 

سألته وهي تتعجب: 

هو إحنا رايحين فين يا حبيبي؟ 

أجابها وهو يبتسم ابتسامة ماكرة: 

مفاجأة. 


تسارعت دقات قلبها وأخذت تفتش في ذاکرتها عن تاريخ 


هل هي الذكرى السنوية لزواجهما؟!.. 
لالالا 


ارتابت قليلاء وابتلعت ريقها بصعوبة فهي لن تحتمل 

ربما هي فعلا المفاجأة التي تنتظرها منذ سنوات 

وجبة غذاء أنيقةء في مطعم فاخ على مائدة مستديرةء عليها 
شموع» ووردة حمراء» وبطريقة رومانسية سيقول لها: 

(زوجتي» زوجتي» انت حبيبتي انٽ). 

التفتت إليه وقالت بدلال وبضحكة خجولة لطيفة: 

عرفت يا شلبي حا تغديني في مطعم سحتوت.. صح؟ 

غضن حاجبيه وأجابهاء وهو يدير زر الراديو باحتًا عن إذاعة الشرق 
الأوسط 


وقال بصوت مخنوق: 

لا يا شلبية.. کارفور عامل عرض على زیت کالالا على کل إزازتين 
كيلو رز هديةء قلت آخدك بالمرة نجيب لوازم البيت قبل زحمة رمضان. 

كل سنة وأنتم طيبين. 

اور دة الخم < 


وأخيرًا.. شعر بحنين» ودق قابه» وتذكر أول مرة رآها بالفستان 
الوردي» قرر أن يشتري لها وردة وهو في طريقه إلى البيت» 

أسرع يقود سيارته إلى محل الزهور المشهور الذي يقع قريبا من بيتهم 

وترجل من سيارته وهو يغني: 


اسبقني يا قلبي اسبقني 


تیرا رالا 

على الجنة الحلوة اسبقني 

قرر أن تكون الوردة حمراء رمزا لحبّه لها فانتقاها بعناية وقبَلها 
وهو يضعها بجواره وهو يقود سیارته متجها إلى البيت. 

هرول على الدرج وفتح الباب» وانطلق مشتاقًا يبحث عنها هنا وهناك.. 
أين أنت يا أميرتي؟ 

أخيرا وجدها في المطبخ 

اقترب بحنان وهمس في أذنها: 

-حبيبتي أنا جبت لك وردة 


أجابته بمرح: 


-الله.. حلوة قوي يا حبيبي 

ثم أزاحت بلطف دموعها التي سالت من تقطيع البصل بأطراف أناملها.. 

وبحركة خاطفة.. مسحت أنفها بكم جلبابها بعد أن شهقت شهقة 
عميقة فوق حلة الملوخيةء ثم أشارت إلى صدره بالسكين وقالت بتهدج: 

- حطها هناك على الرُخامة يا حبيبي لحد ما أخلص التقلية وأنا ها 
أشمها بعدينء 


وخد في إيدك طبق الممبار والفتّة وحطهم على السفرة وخليك 

قاعد لحد ما آجي لك لاحسن العيال يكبوا الشوربة على الأرض.. وقبل 


ما تمشي حط الوردة في شوية ميه. 


قال برثاء: 
-الوردة خلاص ماتتيا حياتي. 


"شجعي زوجك يعبر عن مشاعره.. الحياة مش مطبخ وبس" 

في الركن البعيد الهادي 


اختاري مکان هادي في البيت 

کرسیین وترابيزة 

هاتي ورقة وقلم 

نادي جوزك وقعدیه 

هزي اللمبة 

وبررقي 

خدي نفس عميق واسأليه الأسئلة دي وخليه يختار إجابة من التلاتة: 
€ السؤال الأول 

لو انات بع ال عليا يا مبيبي ھاتعمل إیه؟ 

1 - طبعا هافرح وأتجوز واحدة تانية. 


2 - هافضل حزین طول عمري ومش هاتجوز تاني. 
3 - هازعل شويةء وبعدين للأسف هاضطر أتجوز.. علشان العيال 

لو اختار الإجابة التانية يبقى بيخاف منك 

وأنت شخصيتك قوية 

(طول ما فيك روح) 

لو اختار الإجابة التانية يبقى بيخاف منك 

وأنت شخصيتك قوية 

(طول ما فيك روح) 

€ السؤال الثاني 

لر طلبت تآتې ل ي کل اُىلاکك باسمي ھاتعہمل إیہ؟ 


-1 هارميك من البلكونة 


-2 هاسيبك جنب الأنبوبة 
-3 ها اقتلك 


لو اختار أي إجابة من التلاتة 


وعرفتي تختاري 

السؤال الثالث 


» عم رک نآرت تتہوز واأمدة تانية؟ 


لو اختار أي حاجة 

یبقی صادق يا حبیبتي صادق 
ومش بيحب الكذب 

ما شاء الله عليه 

السؤال الرابع 

انت سه بتعبني زي نرہانے؟ 
1- ل 


2 - انت مين أصلا 


3 - ولا أعرفك 

معلش يا حبيبتي آنت فاجئتيه بالسؤال 
ولا كإنك سألتي 

عدي على اللي بعده 

السؤال الخامس 

إيه أكتر مامة بتعصباه فا؟ 
1 - بتفكريني بربنا كل ما أشوفك 
2 - باستغفر ربنا كتير وأنا معاك 

3 - الناس بطلت تحسدني 
شفتي... طول عمرك متدينة 
وقربتیه من ربنا. 

السؤال السادس 


یه ایك ني شنهيتي؟ 


1هي فين 
2 - طب وريهالي الأول 

3 - يعني إيه شخصية؟ 
معلش يا حبيبتي 
ما یقدرش يجاوب على حاجة ماشافهاش 


إنسان أمين هتن 


طول عمره آمين 

خلصنا کده 

اطلعي بقی فوق 

وإقري الأسئلة الستة دي تاني 
وإوعي إوعي تسأليها لجوزك 


أبدا أبدًا 


مش کل الکلام بتقال. 

المربخية بالفنرقوش 


أنا: أنا اشتريت المربحية بالفندقوش. 

أنتم: إيه المربحية بالفندقوش دي يا خالتو؟ 

أنا: حاجة كده جميلة 

قوي جدا خالص خالص» شكلها ملفلح» وطعمها زي السراريشء 
وريحتها تحفه زي المهابيخ 

وعليها من فوق دحاليج» وحلوة مح الشاي بلبن. 

أنتم: الله!.. أكيد حلوة.. شكلك فرحان يا خالتو 

يا ترى بالشوكولاتة دي واللا الكريمة إنت أكلتي كام حتة؟ 

طب عاوزین ناکل وندوق وکده. 

أنا: في ناس كتير أكلتها ربنا يرزقكم بقى ويحنن عليكم 

يا عيني يا مساکين. 

آنتم: یا تری شکلها إیه؟ 

وإيه السراريش دي؟ 

ومين الدحاليج دول؟ 

وروحو! وناموا واحلموا وافتحوا التلیفزيون 

واتفرجوا على الإعلانات والأغاني والأفلام واسمعوا كام بيت شعر 
في وصفها وقصة قصيرة ورواية عن شعورك وأنت بتاكلها. 

في جزء منكم هيتخيلها حلويات. ب'لتاني .حوادق» والتالت هيشوفها 
فطيرة والرابع برايم برايم. 

وارفع سقف التوقعات لفوووق لحد ما رجليك تطير في الهوا 

واحلم أحلام وردية وخياليةء واحلم معاية ببكرة جاي ولو ما جاش 
إحنا نجيبه بنفسنا. 

قوم إيه بقى لما تيجي تآكلها-ورغم إنها حلوة جدا وبما لا يخالف 
شرع الله- تقول إیه ده.. آنا كنت فاکرها أحلى من كده.. 

ويجيلك إحباط» وممکن تدعي عليه 

أهو ده اللي بيحصل مع الحب والجواز 

إتهرينا في الأفلام والمسلسلات وأغاني أم كلثوم وعبد الحليم كلام 
في الحب وسيرة الحب وسنين الحب وعذاب الحب 

وكل بنت قاعدة مستنيه العريس الوسيم الشاطر 

(الشاطر حسن) 

يیجي بسلامته راکب حصان أبیض» ویخطفها من آبوهاء وتعيش في 
قصر كبير وتلبس فستان واسع وتغيظ الملكة. 

أو يكتب فيها شعر ويتشعبط على المواسيرء ويطلع لها من البلكونة 
ويقع فتنكسر رقبته ويتجوزوا في المستشفى. 

والشاب من دول فاكر إنه هيتجوز سندريلاء وهيرجع الظهر يلاقي 
الأقزام السبعة خلصوا شغل البيت» وغسلوا المواعين وهي الأميرة 

النائمة وهيصحيها بقبلة رقيقة على جبينهاء وهتقوم من النوم مستشورة 
وحاطة روج ولابسة جزمة. 

وسقف التوقعات بيرتفع لفوق أكتر لما بتتكتب قصص الحب وكلام 
الحب مع صورة اتنين شكلهم حلو... 

وهي لابسة ومتأنتكة وهو حاطط جل في شعره وشايلهاء أو ماسك 
مناخيرها مسكة سينيمائية وهي حاضناه وماسكة ودانه. 

وبیبص لها بحنان وبتبص له بدلال 

(مع الاعتذار لدلال) 

وروحوا وناموا واحلمو! وافتحوا التليفزيون واتفرجوا على الإعلانات 


والأغاني والأفلام واسمعوا کام بيت شعر في وصف الحب وقصة قصيرة 


ورواية عن شعورك وأنت بتحب. 
وتعالی اتجوز 
وتعالي اتجوزي 
الإنسان اللي اخترتيه وفرحانة بيه وطبعا اللي لسه عايش في الأحلام 

ومتوقع شيء خيالي وساب نفسه للمؤثرات المرئية وكلام الناس... 

والرغي والفتي الكتير ونسي الواقع هيكون شعوره كده زي اللي 
أكل المربحية بالفندقوش ولقاها مش حلوة وزي ما كان فاكر.. 

رغم إنها حلوة وزي العسل. 

افهموها صح 

"الحب بين الزوجين ليس له قالب واحد ولا نموذج متفرد كل زوجين 
لهما حالة خاصة من الاندماج والتفاهم والحب تختلف عن الآغرين. 


والسعادة مذاقها مختلف من شخصية لأخرى فلا تطبق تجارب 
الآخرين على نفك" 

الحب مش محتاج أميرة وأمير وملكة جمال وفارس الفرسان. 

الحب يعني تحبها بعد الجواز حتى وهي حامل ووشها مورم 
وخدودها منفخة. 

يعني لو بقى أصلع وبكرش يفضل فارس أحلامك. 

يعني مش محتاج يكتب شعر كفاية كفه اللي بتطبطب على ظهرك 

ما هي دي ترجمة كلمة بحبك. 

يعني هي جميلة لأنك بتحبها حتى لو هي مش جميلة. 

يعني كل لحظة تمر علیکم مع بعض بتعیشوا جوا بعض. 

يعني إنت مسجون في روحها حبس انفرادي. 

يعني أي بنت حلوة مش هتلفت نظرك؛ لأن قلبك شبعان بحبك 
لزوجتك 


SSS 

مفاجأة 


في بيت دافن كانت ترتجف وهي قلقة على زوجها الحنونء تتنقل 
بين نافذة غرفتها والباب وفي يدها الهاتف 

وا ۰ 

-مساء الخير يا حبيبتي 

- مساء الفل يا حبيبي إتأخرت ليه أنا قلقت عليك؟ 

-أن أن أاا! مفاجأة 

- إيه ده هدية.. مش معقولة! 


مش مصدقة نفسي. 


- آه والله شفتي.. حاجة بقى إنما إييييه. 
ج طب وريني کله. 

- لأ استني أنا اللي هافتحها علشان ما تبوظيش العلبة. 

- طب هاٽ پس ما تخافش. 

-قلت لك لأ. لازم أنا.. ده أنا دافع فيها دم قلبي 

- طيب بسرعة افتحها آنا فرحانة ربنا يخليك يا حبيبي يارب. 
- أهه.. شفتي خاتم دهب عيار أربعة وعشرين. 

- مش شايفة نزل إيدك أنا قصيرة مش شايفة.. هات بقى. 
- ياااه حا يآكل من إيدك حتة.. مبروك عليك. 

- ربنا يخليك يارب. 

- بس ما تغسليش بيه المواعين بقى. 

- حاضر. 

- وخليه للخروج بس لاحسن يتبهدل واللمعان يروح. 

- حاضر. 

- وشيليه في علبته. 


خاش 

- وفرجيه لمامتك وکده. 
- حاضر 


وبعل أسبوع.. 

- ياللا بينا نروح لماما إلبسي بقى وما تنسيش الخاتم اللي جبتهولك 
الأسبوع اللي فات. 

- حاااضر. 

- يا رب الأكل النهارده يطلع حلو زي الأكل اللي طبختيهولي يوم ما 

- يارب. 

وبعد شهر... 

- ها يا حبيبي كده لبسي حلو والعباية والطرحة.. شوف كده.. 
والجزمة والشنطة.. أنا حلوة؟ 

- طبعا فاضل بس تلبسي الخاتم اللي جبتهولك الشهر اللي فات.. 
ده فرح أختك وكده. 


- حاااااضر. 

وبعد سنة.. 

- دادادادااااا!| شفت لون شعري. 

- حلو جدا ولايق على لون الخاتم. 

- خاتم إيه! 

- اللي جبتهولك السنة اللي فاتت. 

- آااااه صحيح. 

وبعد ستين سنة.. 

- طقم شنانك على التشريحة في أودة النوم يا حج. 

- أشلي بأدور على الخاتشم اللي جبتشهولك قبل ما تولدي باشم 
علشان ألمعه وتلبشيه يا حبيبتشي في فرح شارة بنت شغاد. 

- ربنا يخليك ويديك طولة العمر يا حج. 


- تعیشي یا حبیبتشي.. بش کان خاشم تشحفه وعمري ما شفت زیه. 


-ولا آنا يا حج شفت تاني. 

خليك في هالله ! 


في ناس ما يهمهاش غير نفسها وبس.. مثلا لو قلت لهم: 

-في واحد داخ ووقح في الشارع تعالى نفوقه ونوصله بيته. 

-مالناش دعوة کل واهيد في هالوه يا مهيي. 

-السلم مش نضيف ومافيش بواب في العمارة تيجوا كل واحد مننا 
ينضفه يوم. 

-مالناش دعوة کل واهيد في هالوه يا هنفي. 

-الست اللي في الشارع اللي جنبنا حايطردوها علشان مش بتدفع 
الإيجار من يوم ما جوزها مات. 

-مالناش دعوة كل واهيد في هالوة يا هوسني. 

-ماما تعبانة وسخنة والمطبخ بقى شبه جبلاية القرود ما تيجي 


نقوم نتضفه علشان نفرحها. 

-مالناش دعوة کل واهيد في هالوه يا هلبي. 

-أسامة تعبان والامتحان قرب تعالى نزوره ونصور له المحاضرات. 

-مالناش دعوة وکل واهيد في هاله يا فتهي. 

-في ناس غلابة جعانة كتير تعالى نعمل أكل ونوزعه عليهم. 

-مالناش دعوة کل واهید في هالوه يا هنفي. 

-جارتنا ولادها سافروا وبقالها أسبوع مش باينة ما تيجوا نخبط 
عليها وناخد لها كيلو برتقان ونزورها يمكن عيانة. 

-مالناش دعوة کل واهيد في هالوه يا صبهي. 

-المسجد عاوز یتنضف تعالوا نکنسه وننضفه ونعطره کده ونخلیه 
فله ونغسل الحمامات قبل يوم الجمعة. 


-مالناش دعوة کل واهيد في هالوه يا صاهبي. 


عارفینهم الناس دول؟ 

عش الحب 

جاء الصباح وشقشقت العصافير 

وغردت البلابل واهتزت الأشجار وطارت الفراشات وعشش الحب 

- صباح الخير. 

* صباح الفل يا أجمل زوج في الدنيا. 

- بأقول لك إيه يا حبيبتي قومي اعمليلي الشاي وسندوتش جبنة 
بطماطم على بال ما ألبس علشان إتأخرت على الشغل. 

مش قادرة يا جميل أصلي كان عندي أرق وتعبت بالليل يا حبيبي. 


- هو کل یوم أرق!.. ألف سلامة. 


206 


سه ممتوع الضحك ود 


* روح أنت يا عسول حط البراد الأمور على النار واعمل الشاي. 
دخا 

بعد شوية.. 

- آنا نازل. 

إيه الشياكة دي.. أنور وجدي يا خواتي.. مح السلامة. 
وبعد الظهر.. 

- السلام عليكم. 

- وعليكم السلام يا أجمل زوج في الدنيا كلها 

- فين الأكل؟ أنا ميت من الجوع. 

- طب قبل ما تغير هدومك یا سکر انزل هات لنا 
کیلو طماطم حمره زي خدودك 

وكيلو بطاطس مقطقطة زي مناخيرك 

وکیلو بصل عسول زي ودانك 

وکيلو بدنجان إسود زي عيونك 

وعلبة سمنة نونو كده وصغننه. 


ده ممنوع الضحك ده 


- وماقلتيش ليه الصبح وآنا نازل؟ 

أنت من يوم ما مامتك بطلت تبعت أكل ماطبختيش. 

- مارضيتش أقلقك يا جميل وقلت لما ترجع. 

- طب مافيش أي حاجة تتاكل في البيت. 

- في تونة صغنونة روح برجليك الأمورة هتلاقيها في المطبخ العسول 

ويا ريت تغسل المواعين علشان أنا حطيت لك لون المونوكير اللي بتحبه. 

- طب تعالي كلي معايه. 

- كل أنت بالهنا والشفا يا جميل.. أنا أكلت ساندويتش لانشون 
عسوووول 

بالليل... 

- هو فين القميص الأخضر؟ 

-في الغسيل يا حياتي. 

- والبنطلون الكاكي؟ 


- حرقته وأنا باکویه يا روحي. 


- وشراباتي كلها فین؟ 


س و ممنوع الضحك ده 


- منورين في الحمام يا نور عيني. 

- طب وهتغسلي إمتی. 

-ساعدني وحطهم في الغسالة الجميلة المربعة يا عسل وشغلها 
على بال ما أعمل لك الشاي يا قمر. 

تاني يوم.. 

تك تك تك.. 

- ميبین؟ 

- أنا أمك العسولة يا ننوسة 

جاية ومعايه أبوك القمر يا ستوتة 

علشان ناخدك على بيتنا المحندق على دماغك يا توتة 

لأن جوزك المحروس طلقك يا أمورة 

حضري شنطتك المقطقطة يا نور عيني 

عريس الكتروني 


في بيت دافن وبينما تقف الأم بين الأبخرة المتصاعدة من الأواني 
المختلفة لتتعانق في حنان وحب وتحلق فوق هذا البيت الهادئ دخلت 
أميرة على أمها وهي تصيح... 

-أماه لقد جاءني عريس 


- الحمد لله يا ابنتي لقد هرمنا في انتظار العريس المطلوب 


-نعم أخيرًا يا أمي كم أنا سعيدة 
- والله لقد طلع من عيني الاثنتين العريس الذي رفضتيه الأسبوع 
الماضي. 


-لا تحزني يا أماه» فهذا أفضل منه 


سه ممنوع الضحك مد 


ويقول أنه معجب بشخصيتي المنظمة وتفكيري المرتب 

- اتنيلي على عينيك يا ابنتي الحبيبة واذهبي أولًا ورتبي غرفتك 
ومشطي شعر رأسك 

-حاضر يا أمي كفاك صياخًا يا غالية أين المحروس بسلامته أخي؟ 

- وأين سيكون مثلا! على الأريكة في غرفته يشاهد التلفاز. 

-سأذهب لأشاهد معه برنامج (العرب لهم مواهب) فأنا أشجع 
المشترك الذي يغني 

(بالإنجليزية) 

-يا خيبتك الثقيلة أي موهبة عربية تلك وهو لا يغني بلغته الأم! 

- لأنه يتيم.. أا أقصد.. صوته الرائح هو المهم. 

- جاءتهم ستون خيبة أين الهوية العربية في المواهب! 


-موجودة يا أمي فالحفلة في بلد عربي.. العالم تغير يا أماه نحن 


- ليته ما تغير.. حتى اسم البرنامج مكتوب بالإنجليزية واسم 


وه ممنوع الضحك ده 


القناة التي تعرض الحلقات بالحروف الإنجليزية والمواهب أمريكية.. 
والتصویت ب۴5 نعم يعني. 

-إنها آرااااء آرا/ا(١١(١اء‏ يا أمي. 

- يا فرحتي بك وبشبابك يا روح والدتك باقي أسبوع على الامتحانات 
ولم تذاکري شيئًا. 

-لا تخافي سأنجح لأنني أنشن جيدًا يا أمي. 

- غدا نجلس بجوار الحائط ونستمع إلى الزيطة.. 

أخبريني يا أذكي إخوتك.. 

العريس كيف عرفتيه؟ 

-من الشبكة العنكبوتية يا أمي في صفحة (كتاب الوجه) أرسل لي 
(طلب صداقة) وتحدٹنا معا۔ 

- يا إلهي صداقة.. يا فضيحتك يا سنية. 


- يا أمي لا تتركي دماغك ليذهب بعيدًا فأنا حاورته فقط داخل 
صندوق الرسائل. 


سه ممنوع الضحك ده 


- وامصیبتاه... داخل صندوق! 

- يا أمي أقصد رسالة إلكترونية مكتوبة. 

- وماذا قلتي له يا فالحة? 

-سألني عن عمري ودراستي واسم أبي وعنوان عمله وعنك... إلخ إلخ. 

- يا وقعتك السوداء.. يا نهارك الذي لن يفوت.. وأخبرتيه كل شيء. 

-لا يا أمي طبعًا ولكن أرسلت صورتي فقط 

- حستًا حسئًا.. ویا خبر بنقود غدًّا سیکون مجائًاء ومتی سيأتي یا 
فلذة کبدي؟ 

- لا أعرف 

- هل عنده شقة؟ 

- لا أعرف 


- هل هو مستعد مادیا؟ 


- لا أعرف 


وه ممنوع الضحك ءمد 


- کم عمره؟ 

- لا أعرف 

- وماذا يعمل؟ 

- لا أعرف... لكنه ناشط سياسي 

p1110011 - 

- نعم يا أمي 

- حبة الضغط من الدرج الثاني وعصاة المكنسة من خلف باب 
المطبخ يا ولدي الغالي. 

- حالًا يا غالية. 


- النجدددددددة 

47 
منتهی الخب 


- عاوز أتكلم معاك شوية ممكن؟ 

* طبعًا حالًا هانشر بس قمصانك علشان يلحقوا ینشفوا 

- طيب بالمرة اغسلي البنطلون الكحلي ولمعي لي الجزمة علشان 
نازل باللیل. 

- حاضر من عيوني. 

-يالا جيت أهه هاكوي وأنت بتكلمني القميص اللبني اللي كنت 
لابسه أول يوم في شهر العسل.. فاكر. 


- خلصتی؟ 


- أنا جيت أهه خير؟ 


وه ممنوع الضحك ده 


-لاً قومي رضعي الولد ونيميه علشان مش عاوز دوشة 

- خلاص نام خير يا حبيبي.. عسول وهو نايم وشبهك خالص 
تررررن.. جرس الباب 

- ممکن تفتح؟ 

- لا رجلي منملة.. افتحي أنت الباب 

- ثواني هاخد الحاجات من البواب وراجعة لك. 

- وأنت رايحة هاتي لي الموبايل وطفي المروحة وناوليني القهوة. 
اض 

- حبيبي آنا خلصت ممکن توديني لماما بکره وأنت نازل. 

- ليه پس 


- كفاية مرة كل أسبوعين 


- طيب ممکن سحر تيجي تزورني 


وه ممنوع الضحك ده 


- 

- ليه 

- لأنها هاتقعد تحكي لك على الكلية وتزعلي إنك ما كملتيش وإحنا 
قلنا مش هاتكملي خلاص دراسة علشان البيت والولاد. 

- طيب عاوزة مصروف ممكن؟ 

-هاتعملي بيه إيه إنتِ مش بتخرجي وأنا باجيب كل حاجة.. 

- كان نفسي في مجلة كده أجيبها من المكتبة وآخد تو تو أمشيه 
شوية في عربيته الصبح يعني. 

- مالهاش لازمة.. بلاش مصاريف 

- طیب ممکن تخرج معايا. 


-هانروح فين؟ 


- نزور أي حد أو نتمشى 


- هي البلد فيها حاجة تتراح 


دد ممنوع الضحك دمه 


- وديني الحتت اللي بتروحها كل يوم 

- مش وقته.. رايحة فين أنا عاوز أتكلم معاکكي 

- أنا جيت أهه» خير يا حبيبي؟ 

-هاخد رأيك في حاجة ماشي 

- اتفضل.. بس غريبة أول مرة تسألني رأيي في حاجة؟ يا ترى إيه؟ 
- حاجة من حقي ومش عيب ولا حرام 

- أنا عاوز أتجوز زوجة تانية 


- إيه! 

ما تزعلیش 
من حماتك لو بصت لك كتير 
وبحلقت يوم ما جت تخطبك 


إبنها اللي قالها بصي يا ماما معايه لأنه بيتكسف 


مش قصدها تبص کده. 

ما تزعلش 

لو حماتك قابلت (جوز أخت مراتك) بترحاب أكتر 

ممكن يكون دخل العيلة قبلك بست سنين وواخدين عليه أكتر 
ویمکن أکبر سنا 


سوه ممنوع الضحك وم 


يمكن إنت أحسن فبيراضوه نفسيا ويمكن علشان حاجات بتفوت عليك.. 

خد بالك 

ما تزعلیش 

لو حماتك ما أكلتش الكيك اللي مامتك قدمته 

الكيك حلو بس هي مكسوفة 

طيبة على فكرة.. سيبك من اللي حصل في المسلسل 

ما تزعلش 

لو مرة حماتك قالت كلمة زعلتك 

فوتها.. ما هي اللي علمت مراتك الفاتحة والصلاة 

وابنك الكبير حفظها من أمه يعني كل سجدة من ابنك في ميزان 
حسنات حماتك 


وبيدعي لك فیها.. شفت بقی. 


»د ممنوع الضحك دم 


لو حماتك حكت لك عن مشكلة بنتها مع خطيبها مش قصدها 
تعمل إسقاط سياسي على خطوبتكم على فكرة هي بتفضفض 

وحتی لو كانت قاصدة طنشي. 

ما تزعلش 

لما حماتك زعلت منك وتقول لك أنت مش مدلع بنتي.. 

أصلها ما شافتش الفرحة في عنيها كويس.. 

شافتكم وأنتم تعبانین بس 

بينوها شوية وراضي زوجتك وطبطب عليها وسط أهلها علشان يوم 
ما هي تشتكي يقفوا معاك ويعقلوها. 

ما تزعلیش 

إن حماتك بتتکلم علی ابنها کتیر وبتشکر فیه.. أصلها شالته على 
قلبها تسع شهور وبتحبه قوي 


زي مامتك ما بتموت في خوك 


د د ممنوع الضحك ١م‏ 


وزي ما بتحبي إبنك كده.. 

ما تزعلیش 

لو قالت لك الفراخ اتهرت والبامية مش حلوة.. إيه يعني.. قوليلها 
هو أنا هعرف أطبخ زيك يا ست الكل علميني... واعملي نفسك مهتمة 
واکتبي أي حاجه واتصلي بيها مرة واللا اتنين واسألي على أكلة حتى لو 
ما عملتيهاش وشوفي هتحبك إزاي. 

ما تزعلش 

من حماتك لما بتلومك.. 

أصلها متعشمة فيك خير ومنتظرة كلمة حاضر.. 

یمکن کلامها غلط 

ویمکن رآیھا مش صح 

بس أنت تقدر تطيب خاطرها 


وه ممنوع الضحك وم 


بكلمتين وبالعقل وتعمل اللي أنت شايفه صح. 

ما تزعلیش 

لو ما حبتکیش زي بنتها.. 

أصل بصراحة كمان مش بتحبيها زي مامتك.. آه والله 
خلي كل حاجة في مكانها 

أمك ما حدش هيحبك حبها ومش هتتعوض. ِ 

ما تزعلش 


لو ما حبتكش زي ابنها اللي من لحمها ودمها.. 
على فكرة دي بني آدمه وکبرٽ وعجزت وتعبت وضحت 
مش العدو اللدود 


لازم تحترم وتحترمي مشاعرها 
(خدوا بالکم قوي من اختلاف الفكر والتعليم والثقافة والبساطة 
وعاملها على قد إدراکها وسنها). 


و و ممنوع الضحك دد 


ما تخليهاش تحس إنها خلاص راحت عليها وهتشيلها في الصندرة 

هتحطها في كرتونة على الرف 

وتبص عليها كل أسبوع مرة 

وفي العيد تطلعها وتلمعها 

ويوم الأم تجيب لها شنطة وتحطها المسكينة جنب الشنطة 
والشنطة 

سهلوها واتفقوا مع بعض 

هات خطيبتك أو مراتك واتفقوا اتفاق 

هأقول لمامتك يا 

(ماما( 

وهتقولي لأمي يا 

(ماما) 


هنبرهم سوا ونسهل على بعض 


مد ممنوع الضحك ده 


وفي حضور آمي هاراضيها على حسابك معلش ساعدیني بکلمتین.. 
أشكري معايه فيها وفي تربيتها ونضافتها وأکلها ) 

وخليها تحس إنها ملكة.. 

وبلاش نشتکي من بعض.. خلينا نشتکي لبعض مننا 

وفي بيتنا لما نرجع يا زوجتي إنتِ الملكة 


ويا ريت قبلها يكون في البيت هو الملك. 

بيقولوا الحب بعد الجواز مش موجودء وإن الخطوبة أجمل فترة 
فى الحياة 

وإن.. وإن.. وإن 

لأ.. طبعًا 

الحب مش وردة وقلب وغنوة وشوكولاتة وورد وبنت حلوة 

الحب بيتترجم لأفعال إيجابية يمكن مش بتشوقوها.. بس هاتحسوها 

طب.. قولوا أنتم بلاش آنا 

بابا و ماما طول النهار قدامکم صح؟ فاکرین يوم ما بابا اتأخر لما 
کان مسافر ماما وقفت إزاى تستناه رايحة جاية؟ 


226 


« و ممنوع الضحك ١ء»‏ 


بصیتوا لوشها؟ 

شفتوا الخوف والقلق والفزع؟ 

سمعتوا دقات قلبها وهي خايفة؟ 

ما هو ده الحب 

إنك تخاف على حبيبك من الخطر 

شفتوا بابا وهو شايل شنطة سفر 

ومعاد الطيارة بعد ساعة 

وقلبه بیتقطع وهو بیبوس رأس ماما وبیمشي ودموعه بتجری على 
خده.. ول مرة تشوف بابا بیعيط 

2 

ما هو ده العب 

إنك تكره فراق حبيبك 


علشان غالي عليك قوي وبقى حتة من جواك 


227 


ده ممنوع الضحك دد 


فاكر لما ماما كانت عيانة وحرارتها عالية وبابا واقف فى المطبخ 
بيطبخ بدالها وهو راسم على وشه ابتسامة حنان 

` 

ومخنوقة بألم 

ما هو ده الحب 

إنك تتألم لألم حبيبك لأنك مش عاوزه يتوجع 

شفتى بابا لما مر بظروف صعبة أد إيه كانت ماما واقفة معاه 
واستحملت حاجات کتیر 

ما هو ده الحب 

على الحلوة و المرة.. 

وساعات من حلاوة الحب المرارة بتروح وتلاقي الحبيب راضي 
بحال حبیبه حتی لو بیشحت 


فاكر لما ماما فضلت واقفة تصحى بابا علشان صلاة الفجر وراسها 


كانت بتقع وفضلت لحد ما قام وصلى 


«» ممنوع الضحك ١ءء‏ 


ما هو ده برده الحب 

إنك تخاف على حبيبك من نار جهنم. 

مش تکون سبب فی دخوله نار جهنم 

يبقى الحب مش رغبة جسدية فقط 

ومش ہننکرها ) 

وديننا الحمد لله بيوجه الغرائز صح 

"الحب.. حنان ومودة ورحمة مع بعض وموجود جوانا فعلًاء هايطلع 
هايطلع إن شاء الله» بس كل شيء بأوان". 

ممنوع الضحك 


صباح مشرق.. استيقظت على صوت المنبه فقمت بنشاط أحيانًا 
أكاد أسمع صوت مفاصلي الخشنة وركبي وهي تسلم على بعضهاء 
٠‏ أحاول تعديل استقامة عمودي (الفاري) 
وأتألم قلياا لابد أن السبب هو اللبن الرائع الذي أتناوله بطعمه 
الجميل بعد أن تزيل الشركة كل ما فيه من فائدة مرات ومرات.. يعجبني 
شكل العلبة! 
فتحت صنبور المياه وغسلت وجهي بماء 'النيل العكر الأصفر الجميل. 


ومسحت يدي بملوثاته الرائعة» واستمتعت بطعم الماء العجيب 


د هد ممنوع الضحك ده 


الصدىء وأنا أتمضمض.. 

تناولت أصبعا من الموز المسرطن وتناولته» ثم ضغطت زر الغلاية 
لأنتقم منها وأبداأ يومي بقوةء اتخذت قرارًا مفيدًا وصنعت لنفسي. كوبا 
من الشاي باللبن الممزوج بمياه النيل المفسفتة التي ربما لو يى 
الفلتر للطم وحسبن وحوقل مما فلتره منهاء وأخاله سيدعو يناتكل 
یوم کلما استخدمناه. 

اقتربت من النافذة واستمتعت بالضوضاء اللطيفة. فالشارچرائع 
والسیارات تتوقف فيه من روعته أكثر ن ت وجمیل أن تتأمل وجوه 
لكاب المكفهرة وهم يستمتعون بالزحام والحر وعلى وجوههم تلاا 
وتصطف قطرات العرق المملح. 

أمامي بعيدًا مدرسة ابني الجميلة والكبيرة والمشهورةء لا أنسى أبذًا 


رائحة حماماتها المنعشة وأصوات المدرسين والمدرسات وهم يتابعون 


أولادنا بأرقى الألفاظ. وبأصوات رحيمة من حناجرهم المباركة. 


١ه‏ ممنوع الضحك ده 


وأكوام القمامة المبدعة المتكتلة في الطريق الجانبي إليها وأنا 
أسير مع ابني رغم رقي المنطقة! 

راقبت ذات مرة رجلا وامرأةء يفتشان في القمامة بحثًا عن الكنوز 
التي خباتها الليلة لهما في طيات الأكياس العبقرية السوداء يمزقان 
الأكياس» وينشرون البهجة أمام المدرسةء ويعبر من فوقها المارة بحنان. 

تذكرت تجمع الأمهات كل يوم قبل موعد انصراف التلاميذء وكم هو 
مبدع مهرجان الأزياء الذي أراه كل يوم أتردد فيه على بوابة المدرسةء ألوان 
بديعةء وبناطيل متعددة الأشكال مع طرح مزركشةء وطلاء الأظافر الأخضر 
المتناسق مع الطبيعة والحقائب البديعة.. صحوة دينية ومنظر خلاب. 


ولفت نظري الجوٴ العكر بسحرهء والغبار الجميل المنتشر في كل مكان. 


رأيت الأشجار الخضراء والتي بدت لي كعجوز لطيفةء في الستين 
وقفت بهوان وعليها مسحة من الجمال الغير لافت للنظ بعد أن 
تساقطت أوراقها النضرة: 


»د ممنوع الضحك د» 


كم أنت جميلة يا بلدي الحبيبةء لا أدري لماذا يشكون منك! 

ترى هل سنستطيع الذهاب إلى المصيف هذا العام؟ 

تساءلت في نفسي.. فکم أشتاق للسير على الرمال المختلطة بالقماعة 

وأقف وأنا أراقب الشاطيء الجميل وأمواجة تحمل لنا زجاجات 
المياه الفارغة التي ألقاها الناس. فيه وبعض الأكياس والمناديل الورقية. 

فتحت موقع الفيسبوك وقلبت فيه» وقرأت مزيجًا من الأخبار 
الخفيفة بين فيديو لصحفي فقد نصف وزنهء ورأيت كيف تحلقت عيناه 
بالسواد ووهن بعد دخوله السجن لفترة طويلة فليتهم يعتقلون كل من 
يزيد وزنه عن السبعين.. 

وبين لقطات مصور ماهز لإجدى القرئ ليرينا طبيعة سكانها 
الجميلة والعمليةء فقد استغنوا عن كل شيء من أثاث وطعام ويختبثون 


في أشياء تشبه الكهوف الرائعة. 

ده ممنوع الضحك دم 


وخبر من هنا عن زوجة لا تعلم أين زوجها حتى الآن فقد رأته آخر 
مرة من تسعة أشهر على شاشة التلفاز.. يبدو أن هناك من يتعمد إخفاء 
أخباره عنها لتشتاق إليه. 

وخبر من هناك عن شاب يبتسم» وعرفت أنه الآن بإذن الله مشغول 
بعرسه في السماء. 

سعدت جدًا بقرب عودة التوقيت الصيفي الرائع! 

وعدت أکثر بفرحة صديقاتي به! 

قرأت مقالات واستمتعت ببعض التشبيهات اللفظيةء والاستعارات المكنية. 

والتصويرية»ء والتمثيليةء والتنوين والكثير من الإبداعات» وخاصة 
في الحوارات السياسية الخلافية. ألفاظ بديعة هنا وهناك.. 


إبداع.. 


أتابع بإعجاب. الحب المنتشر بين أفذراد الشعب» وألاحظ زيادة 


« د ممنوع الضحك دمه 


الوعي. واتساع مساحات التناغم بين التيارات المختلفة. 

الواقع مبهج» وأنا متفائلة جدّا فنحن نتغير للأفضلء لكل يضحك. 
ويضحك» راقبوا الوجوه جيدًا أيها السادة. 

الكثير من الدعوات تتصاعد يوميًاء ومعظمها في السجود. 


لكل من يسعدونا وأسعدونا بأفعالهم الرائعةء أرجوكم توقفوا قَليًا 


فقد غمرتنا السعادة 


ولتمنعوا هذا النوع من الضحك. 


وه ممنوع الضحك همه 


SSS ra إهداء:‎ 
Des EARS SASS - مقدمة‎ 
E a EEE إزاي تبسط مراتك‎ .1 
O EE آفکار رومانسية‎ .2 
Ee ee re خرس هن الغراة‎ 3 
ls E E E عبارات تسمعينها من زوجك‎ .4 
2 SSSA aaa ألو.. بحبك ۔‎ .5 
SD RSS SSSA RAS رمضان کريم يا ستات‎ .6 
SR SS EKG رمضان كريم للرجالة ۔‎ .7 
os ARE عبقرية الستات‎ .8 
N SERRE a شايفاك‎ .9 
AEs ERE EES شايفك‎ .0 

.11 


.12 


«ه ممنوع الضحك ١م‏ 


تعرفي إزاي إن جوزك بيحبك . O‏ 


SSS 


.26 


.27 


م« ممنوع الضحك ١ه‏ 


8 ھؤلاء مروا من هنا aS‏ 
احترس من المهلبية - SSO‏ 
. آشياء تعين على غض البصر a‏ 


hesta 


sese ies 


hee وه‎ 


اه اا وق 


ececeaceeeseareesee oor 


وه ممنوع الضحك د» 

SOO sS SS SEA مفاجأة ۔‎ .3 

